text:
Klokkan er nakrar minuttir í sjey, eri júst vaknaður, havi ikki sovi tað heilt stóra í nátt, kanska er tað tí at eg svav nakrar tímar ígjár seinnapartin. Tað gekk illa at sovna í nátt, lá og vendi og dreygaði mær, klokkan tvey var eg ikki … [Continue reading]
Tiptar æðrar ?
Her eru vinnarnir
Vit hava í kvøld drigið hepnu vinnarnir. Hjartaliga til lukku og hjartans tøkk fyri tykkara stuðul. Vinnarnir hava fingið boð umvegis teldupost. Í kvøld tá ið eg lat aftur fyri møguleikanum at stuðla online var stuðulsupphæddin komin uppá góðar … [Continue reading]
Komin hoym í øllum góðum
Í gjár, leygardagin 20. Mai klokkan hálvgum trý kundu eg og Pól Sundskarð, væl stuðlaðir av einari rúgvu av rennarum, renna inn á øki frammanfyri Smæruna, har sambýlið á Heygum er. Stór mannfjøld var møtt upp at taka í móti okkum, og mitt á økinum … [Continue reading]
So er klárt at fara avstað
Í samband við túrin til Havnar í fjør havi eg sagt frá at um ikki mín góði vinur Pól Sundskarð var við, so ivist eg í um eg var komin heilskapaður til Havnar. Nú tað er um at vera klárt at renna heimaftur til Klaksvíkar havi eg hug at leggja aftur, … [Continue reading]
Stuðla og verð við í lutakasti um skógvar frá Skechers
"Í samband við "meir fyri minnið" túrin hjá tær í ár, vil eg fegin stuðla tær við eitt par av Skechers GO RUN Ultra Road. Teir eru gjørdir til ultra rennarar - also laaangar túrar." Hetta skrivaði Terji Hansen frá Skósøluni við Gøtugjógv tá ið tað … [Continue reading]
Renn við eitt petti
Tað er nú leygardagin kl. 5 vit fara av Vaglinum í Havn við kós norður til Klaksvíkar. Øll eru hjartaliga vælkomin at hekta seg uppá, og renna eitt petti saman við okkum. Ferðin verður ikki høg, so øll kunnu vera við. Her síggja tit eina nøkurlunda … [Continue reading]
1000 km higartil í ár
Markus í Norðnastovu plagar at siga frá fyri hvørja ferð teir hava fingið 100 tons niður í lastina, og gleðir hann seg tá til at njóta ein vælfortjentan ís. Seinast vit frættu frá Markusi og teimum umborð á Gadus, tók Markus skemtiliga til at nú … [Continue reading]
Meir fyri minnið 2017
So fari eg at renna heim aftur til Klaksvík. Leygarmorgunin 20. mai fara vit av Vaglinum í Havn beina kós norður til Klaksvík og enda stuðulsrenningina á Sambýlinum á Heygum einaferð seinnapartin. Um tú vilt stuðla renningini kanst tú trýsta á … [Continue reading]
Dubai og hálvt marathon
So var eg aftur her - illa gongs hjá mær at levera ein status um vikuna, eg vil so gjarna, komi bara ikki til tað, men vónin er enn at tað kanska fer at gleppa. Hetta er so fyrsta dagføring í februar, og heilt fitt er hent síðani seinast. Eitt nú … [Continue reading]
Mín søta tonn
Ætlaði so avgjørt at klára at hava ein status um vikuna, men longu nú svipsaði tað hjá mær. Her kemur so ein seinka dagføring. Januar takkar longu fyri seg, og hóast veðrið ikki hevur verið so gott, so hevur januar bara hilnast heilt væl til renning. … [Continue reading]


c: text/html

text:
Føroya Politi
Tíðindi
5. september 2019
Samstarvsavtala millum Arbeiðs- og brunaeftirlitið, TAKS og Politiið í Føroyum um eftirlit á arbeiðsmarknaðinum
Arbeiðs- og brunaeftirlitið, TAKS og Politiið í Føroyum eru farin undir samstarv at gera eftirlit á arbeiðsmarknaðinum
Aftaná at hava umrøtt karmarnar seinasta árið, undirritaðu Leivur Persson, stjóri á Arbeiðs- og brunaeftirlitinum, Karin Elisa Niclasen, varastjóri á TAKS, og Michael Boolsen, fúti, í dag formliga samstarvsavtalu.
Avtalan hevur við sær, at myndugleikarnir frameftir koma at gera samskipað eftirlitsátøk á arbeiðsmarknaðinum, har dentur verður lagdur á at eftirkanna, um arbeiðsgevarar halda reglurnar um m.a. arbeiðsloyvi, skatt, meirvirðisgjald og arbeiðsumhvørvi.
Avtalan tryggjar, at myndugleikarnir hava neyðuga sambandið fyri at kunna virkað samskipað, skjótt og miðvíst.
Hóast líknandi samstørv hava fleiri ár á baki í hinum norðurlendsku londunum, er talan um eitt nýtt átak í Føroyum.
Arbeiðs- og brunaeftirlitið hevur samskipandi leiklutin í samstarvinum, men allir myndugleikarnir samstarva javnbjóðis um eftirlitsátøkini.
Fyrstu samskipaðu eftirlitini verða væntandi á heysti 2019.
Samband við politiið:
Teldupostur: politi@politi.fo
Telefon:114

robotstxt: allowed

filter: keep


text:
FM fyri ung 30. aug - 1. sept. á Tórsbreyt
23. Aug 2019
Komandi vikuskifti 30.august og til 1. sept. verður FM ung hildið á Tórsbreyt. Kappingarnar byrja fríggjakvøldið tá rimarenningar verða avgreiddar. Byrjað verður aftur við kappingunum...
les meir
FM: Maria 5 gull og Einar 2 gull
20. Aug 2019
Um vikuskiftið varð FM fyri vaksin hildið á Tórsbreyt í Havn. Treysti hevði tríggjar íðkarar við. Tey vóru Maria Biskopstø, Einar Gregersen og Júst í...
les meir
FM fyri vaksin
13. Aug 2019
Leygar- og sunnudagin 17. og 18. august verður FM fyri vaksin hildið á Tórsbreyt. Kappast verður í øllum greinum uttan í stangarlopi og 10.000 m.FM...
les meir
Gakk ella renn - Føroya Bjór (Summarfestivalur)
08. Aug 2019
Kom við til rennitiltakið "Gakk ella renn fyri heilsuna 2019" á Summarfestivalinum, ið Treysti og Føroya Bjór skipa fyri. Vælumtókta tiltakið verður leygardagin kl. 11.00...
les meir
Maria luttók í DM í vikuskiftinum
30. Jul 2019
Í vikuskiftinum varð DM fyri vaksin hildið á Esbjerg Atletikstadion. Maria luttók í 200m, 400m og 400m hekkurenning.Leygardagin rann hon 400m og enn einaferð rann...
les meir
Julian og Rebekka vunnu Ólavsøkurenningina 2019
28. Jul 2019
Julian og Rebekka vunnu í gjárkvøldið árligu Ólavsøkurenningina, sum varð avgreidd í allarfagrasta veðri. Hjá kvinnunum varð tað ongantíð nakar ivi um sigurin hjá Rebekku,...
les meir
Sjúklingahotellið fekk kr. 10.000 frá Treysti
23. Jul 2019
Tá NS hálvmaraton bleiv hildið í Klaksvík í mai, bleiv eisini skipað fyri NS motiónsrenning har alt luttøkugjaldið fór sum stuðul til Sjúklingahotellið í Keypmannahavn....
les meir
Úrslit Fossánesrenningin 2019
21. Jul 2019
Í dag varð árliga Fossánesrenningin hildin. Luttøkan øktist í mun til seinasta ár og veðrið var gott meðan runnið bleiv. Fossábúðin stuðlaði við heiðursmerkjum...


text:
2 málningaframsýningar verða í samband við Várdagar hjá Nes kommunu.
Osla Gøthe av Toftum sýnir fram málningar í Navia á Toftum. Fernisering verður leygardagin, 27. apríl kl. 14.00. Í samband við ferniseringina, koma næmingar hjá Nes Sóknar Musikkskúla at spæla.
Tórfinn Jacobsen úr Miðvági sýnir fram málningar í Gráasteinshúsinum í Saltnesi. Fernisering verður sunnudgin, 28. apríl kl. 16.00, har Jóhannus Danielsen, borgarstjóri í Nes kommunu, sigur nøkur orð. Eisini fer Magni Christiansen at syngja og spæla.


text:
Í fyrradagin andaðist ein av Føroya kendastu og bestu sangarum, Jóannes í Innistovu, eisini kendur sum Silly-Jóannes.
Hann er føddur tann 8. februar 1948 í Fuglafirði, og hevði sostatt júst hildið sín 70 ára føðingardag.
Jóannes í Innistovu var forsangari í Silly Boys, ið vóru at kalla líka populerir sum Faroe Boys. Bólkurin Silly Boys var sera væl umtóktur í seksti- og sjeytiárunum.
Jóannes í Innistovu hevði eina fantastiska rødd, sum var bakkað upp av gittarspælaranum Stanley Samuelsen.
Seinnu mongu árini hevur hann búð við síni stóru familju í Danmark.
Um tú veitst okkurt, sum VP ikki veit - skriva so til vp@vp.fo


text:
Granskingardeildin á Umhvørvisstovuni fæst við at fáa til vega vitan um dálkingarstøðuna í føroysku náttúruni. Hetta arbeiði fevnir um at lýsa og granska í útbreiðsluni av umhvørvisdálkandi evnum og árin av teimum.
Gransking av dálkandi evnum í føroysku náttúruni, hevur serliga fokuserað á langtransporteraði umhvørviseitrandi evni, sum t.d. PCB og kyksilvur, og onnur dálkandi evni, sum eru umfataði av altjóða konventiónum og tískil krevja regluligar kanningar, men er ikki avmarkað til hesi.
Endamálið við kanningunum er at útinna og menna eina tíðarhóskandi og relevanta yvirvøku av umhvørviseitrandi evnum og árin tess í sjónum, á landi og í vøtnum og áum.
Eftir avtalu kann vitanarkjarnin fremja umhvørvis- og árinskanningar við støði í kontraktum við eksternar ella internar kundar.


text:
Sá nú ein dagin at dimman stakkalin brúkar sjálvastu forsíðuna til at lovprísa P-bollanum, at hann nú er 50 ár, við myndum av bíligum tai-tøsum, so djarvliga yvirlýsandi, at “endiliga fekk fólk frið at liva”. Ja, frið at liva í synd man vera tað, tit vilja forsvara, gera so líkatil og trútta niður í okkum. Eg gloypi so ikki tykkara óhumskuliga, gudleysa, devulska svansi, tað kann eg so beint fram siga tykkum. Teir fáu føroyingar, sum enn hava síni eygu og oyru nøkurlunda rein eftir alt svansið sum hevur skolað omanyvir okkum gjøgnum devulstýrdu fjølmiðlarnar síðstu 30-40 árini kunnu róliga siga tykkum, at tit eru ófatiliga lágt niðri. Opinbart hvatsumhelst fyri ein klink.
Horkallar og horfremjarar vil Guð døma, lovar Harrin okkum í Hebrearabrævinum 13:4.
At liva í synd hevur sítt rættvísa endurgjald; løn syndarinnar er deyði, sigur Guðs orð í Rom. 6:36, og Guð Alvaldi hevur eisini givið syndigu mannaættini rættvíst endurgjald í og við deyðiligum kynssjúkum, sum ein og hvør leyslivari forglattvekk kann smittast av og lúkst doyggja. Hví finna teir einkið andevni ímóti eyðkvæmi? Tí Guð vil tað ikki! Og hvør hevur skyldina tá ið menniskju bróta hansara fyriskipanir og doyggja? Ikki Guð, men menniskjuni sjálvi, villleidd av lygnunum sum dagsins gudshatandi fjølmiðlar spreida, – nú eisini føroysku fjølmiðlarnir.
Hin Alvaldi vil eisini døma teir, sum vilja gera tað náttúrligt og so líkatil at liva í siðloysi, horast og kalla tað at vera at “liva”, at selja kropp, og keypa kropp. HARRIN GUÐ tærdi upp Sodomu og Gomorrhu, og læt hin forna heim ganga undir við vatnflóð, og bjargaði hinum rættvísa Nóah og sjey øðrum, meðan siðloysingarnar læt hann líða ævigan revsidóm, kollrennandi teir við svávuli og eldi.
Vendið tygum so dyggilliga um, frøken Dimmalætting. Vit vóru einaferð stolt av tær, okkara elsta blaði, – einaferð so tignarligt. Hví skalt tú nú vera ein gomul teys og ein skrinda? Hinum gudrøknu í landinum stendst við tygara óhumskuliga, lága, devulska, illtølandi, illaluktandi hordóms svass.
Henda meining má so gjarna setast í Dimmu, ja sendast og setast víðahvar, hvarsumhelst, væl vitandi, at tað høvdu tit aldri torað. Hon fer hinvegin til alra mína vina, óvina, kunninga, samt til teirra feigu knorla sum eilongur vilja kennast við meg.
Ja, talu- og skrivi frælsi hava vit enn, men tað skal valdast, hvat vit vilja brúka tað til. Totalkorruptiónin í hesum landinum sæst í dag í tí, at eg fyri at skriva nøkur erlig, rein og bein rættvísisorð ímóti tykkara óhumsku kundi verið sektaður ella okkurt líknandi fyri onkra sokallaða “æru”-meiðing ella okkurt sovorið, tá ið tað so sjálvandi er mikið meiri ærusamt at nýta okkara skrivifrælsi til at átala slíka óhumsku enn at fremja hana. Men slíkt vil dagsins “kekkaði”, postmodernistiski gudloysingur sjálvandi ikki hoyra talað um.
Vendið tygum so dyggilliga um, frøken Dimmalætting, annars vil Hin Alvaldi eisini døma tygum, verið tygum vís um tað.
Sjúrður Højgaard.
“Fyri tí, tú veitst er rætt, doyggj um so má vera“.
Barnadoypta, “frelstur-í-dópinum”, & æviga-frelsta, tilforkitlaða, uppsnollaða gudloysinginum bert innantóm orð, men hvørjum frelstum í dag ramasti veruleiki, .. tá krossur berst.


text:
Tónlistaskúlin
Í Eysturkommunu tónlistarskúla kanst tú læra at spæla á hesi ljóðføri: klaver, urgu, messing, saxofon, klarinett, tvørfloytu, violin, kontrabass, gittara, bass og trummur.
Luttøkugjaldið er kr. 800 um árið. Ljóðførisleiga er kr. 200 um árið.
Tekna teg til tónlistaskúlan við at senda teldubræv til julia.lamhauge@skulin.fo. Við tilmelding skalt tú upplýsa navn, føðidato, bústað, navn á foreldrum/verja og telefonnummar. Er einki pláss tøkt, kanst tú koma á bíðilista. Lægsta aldursmark fyri at koma á bíðilista er 6 ár.
Litir í leiki
Litir í leiki er eitt tónleikatilboð til næmingar í 1.- 3. flokki, har tað við miðvísari undirvísing og samanspæli hvørja viku verður arbeitt við at menna tónleikaliga førleikan hjá næmingunum.
Skúlaárið 2017/18 byrjaðu fyrstu næmingarnir í skipanini, og hetta skúlaárið eru nýggir næmingar tiknir inn. Sostatt eru tilsamans 12 næmingar í 1. og 2. flokki knýttir at Litum í leiki skúlaárið 2018/19, og fáa teir frálæru í violin.
Samband


text:
NordikPensjónsRøkt
Við NordikPensjónsRøkt fært tú persónliga røkt av tínari pensjónssamansparing. NordikPensjónsRøkt er til tín, sum ynskir at betra tínar fortreytir fyri størri avkasti av tínari pensjónssamansparing.
Stutt um NordikPensjónsRøkt
Okkara serfrøðingar seta tín pening í virðisbrøv og hava støðugt eftirlit við og røkta tínar íløgur, soleiðis at tín pensjónssamansparing altíð stendur har, sum hon hevur bestu møguleikarnar fyri at geva tær eitt størri avkast.
Yvirlit við Netbankanum
Við Netbankanum hevur tú altíð yvirlit yvir tína pensjónssamansparing - tað gevur tryggleika og gjøgnumskygni.
- Tak niður produktblað um NordikPensjónsRøkt
- Les meira um NordikPensjón heildarloysnina
- Les um umleggingar í NordikPensjónsRøkt
Bílegg fund um NordikPensjón og fá meira at vita.


text:
Jólamerkini 2019 eru komin – Heiðrik á Heygum teknaði
Posta gevur á hvørjum ári út jólamerki, har ágóðin av søluni fer óskerdur í Jólamerkjagrunnin, sum stuðlar verkætlanum til frama fyri børn og ung.
Tíðindaskriv:
Í ár hevur Heiðrik á Heygum teknað jólamerkini og hevur hann valt at kalla útgávuna “Jól í miðøld”.
Listamaðurin sigur soleiðis um jólamerkini:
Føroyar hava sera unga listasøgu, og fyri 1850 varð mestsum onki hvørki teknað ella málað í Føroyum. Tí er miðaldarlist ikki til í føroyskum høpi, og eg helt tað vera stuttligt at spæla við tankan um, hvussu hetta tíðarskeiðið í føroyskari søgu kundi sæð út. Av tí at talan var um jólamerki, var sjálvsagt at tekningarnar eisini skuldu hava ein jólaligan dám.
Stílurin, eg havi brúkt, er úr trettandu øld. Eg havi fingið íblástur frá teimum gomlu bókunum, ið munkarnir teknaðu. Tó havi eg koyrt modernað føroysk eyðkenni í. T.d. eru føroyski búnin, maturin, báturin o.s.fr. við, tí tey eru serstøk fyri Føroyar. Ramman um merkini er eitt mynstur úr føroyska mannfólkabúnanum, tó við eini jólastjørnu sum blómu.
Jólamerkini fáast til keyps á posthúsum kring landið og á heimasíðuni www.stamps.fo
Fimtan merki eru í arkinum, sum kostar 30 kr.


text:
Skiftið frá útlendskum felagi
3.10 Við skifti frá útlendskum felagi undir útlendskum sambandið ella fyri leikarar við útlendskum heimarætti, skal umsókn um spæliloyvið sendast til HSF. Umsóknin skal útfyllast á oyðublað, sum fæst umvegis HSF.
3.11 HSF heintar spæliloyvið í trá við altjóða reglarnar hjá IHF/EHF. Leikarin verður hereftir skrásettur hjá HSF, hareftir HSF endaliga gevur kappingarloyvi.
Umsitingargjald til leysgevandi samband og IHF/EHF verður at gjalda umvegis HSF. Spæliloyvið kan í fyrsta lagi fáast til ein frásagnarskyldugan dyst eftir 30 daga karenstíð frá seinast leikta dysti í útlendska felagnum, treytað av at HSF frammanundan hevur móttikið altjóða spæliloyvið frá leysgevandi sambandi og EHF/IHF.


text:
Taunus 17M í Vestmanna
Sunnudagin 14. apríl, ein konfirmatiónssunnudag, stóð ein gamal Taunus 17M á plássinum hjá Vestmanna Skipasmiðju. Hann hevur ivaleyst staðið har áðrenn 14. apríl í 2019, og hann stendur saktans enn.
So hugfarsligt at síggja henda gamla – minst 56 ára gamla – Taunis-bilin standa har so bringubrattur, men røktar-tørvandi, tann sunnudagin í Vestmanna. Taunus 17M-modellið var ein vanligur hýruvognur í Føroyum tá fyrst í trýssunum, serliga á øllum bilstøðunum í Havn. Annars var bilurin eitt væl dámt familjumodell.
Bilurin varð framleiddur hjá Ford í Týsklandi í fleiri bilættarlið: Tað fyrsta frá 1957 til 1960, annað frá 1960 til 1964 (hesin reyði við svørtum taki í Vestmanna er frá teirri tíðini). Triðja ættarlið var frá 1964 til 1967, fjórða frá 1967 til 1968, og fimta ættarlið koyrdi frá 1968 til 1971.
Bilurin fekk heilt nýtt karossarí og eina heilt nýggja og kollveltandi útsjónd. Motorurin varð betraður við automatkjokara, dupultum karboratori og 1,8 litra motori. Hesin bilurin varð seldur í ymsum variantum inntil 1964.
Teir seinnu árgangirnir vórðu haraftrat bøttir við skivubremsum framman og fýra gearum – í staðin fyri trý. Sum eykaútgerð fekst trippteljari, forkromaður afturpartur, bakkiljósi og saxomati, ið var ein hálvautomatiskur gearkassi uttan kobling. Gearið varð skift við einum knøtti á gearstongini.
Samstundis við at Taunus 17M kom fyrst í trýssunum, komu nýggj modell av Taunus 12M og 15M. Hesir høvdu eitt sindur minni og meiri fýrakantað karossarí. Tað heilt serliga við hesum modellunum var, at tey høvdu V4-motor við forhjulstrekki, eitt sum var ógvuliga óvanligt fyri hesa tíðina.
Tann einsamalli reyði Taunus 17M-bilurin í Vestmanna er avmyndaður her í blaðnum. Hann sá soleiðis út fermingarsunnudagin 14. apríl 2019:
Greinina og myndirnar eigur Sonne Smith. Greinin stendur í blaðnum hjá felagsskapinum Føroya Ellisakfør, sum kom út Juni 2019 - 27 árgangur
Mest lisið í farnu viku
Sonja: Harragud eg eri troytt av at vera umrødd
Tí er ikki talan um útblaking
Svik avdúkað í Bylgjuni í Runavík
Føroyingur í Argentina: Búskaparstøðan er út av lagi vánalig
Vespureiðrið (128) - 11. nov 2019
Jenis av Rana vónar framvegis at fáa sendistovu í Jerusalem
Afturkalling av matvørum: “Rice n´GO - hindbær”, Urtekram kikkertrar, og skinkustrimlar frá COOP
Frágreiðing frá skúlastýrinum í Fuglafjarðar skúla
Ísland: Útvísing av kvinnu í 36. viku hevur vakt øsing
Pressa, pressa, pressa”!
LJÓÐBROT: Íslendskur journalistur um Namibia-gøluna hjá Samherja
Sandurin niðanfyri kirkjugarðin
Maria Reynstind misti mannin: nú heitir hon á onnur ið hava mist
Íslendskt virksemi í Namibia verður gjølla kannað
Eg fekk 10.000 kr. Hetta vóru rørandi boð at fáa.
LJÓÐBROT: Samrøða við Doru Tiberiu á Torvlagnum
Jógvan Hugo Gardar, journalistur, um Samherja-gøluna: Stórt mál í Noregi
Tíðindi á R7 klokkan 12:00 og 15:00
Tit, ikki vit, gjørdu Trump
Rimmar fastur í 3 vikur á Skála - nú gekk
Rák (48) Elektrisk stimulering av musklum, infrareyður sauna og natúrlækna viðtala
Gullak Madsen letur smíða nýggja Ruth
Metis - Øll sendingin - 12. nov 2019
Rák (49) Healingsmassaga, samtaluterapi og theta metodan fyri orðblindi v.m.
Samband
Postboks 226
FO-600 Saltangará


text:
Gløggir sannleikar úr eplaveltuni
2018-06-06 18:33
Úr eplaveltu norðan fyri Ljósáir er mynd av Eiriki í Jákupstovu, tjóðveldismaður um ein háls – og sum ongum líkari – filosoferer um, hvussu best er at leggja til rættis egna luttøku á næsta løgtingsvali
Tá ið ikki ber so væl til við Tjoðveldisflokkinum við ræðið, og at hann ikki vil bjóða sær til at finnast at politikkinum – og uppstilling má eisini hugsast um – so má finnast uppá okkurt heilt annað.
Skipanin, sum Løgtingið hevur samtykt, kann altíð fáa skyldina fyri eitt ella annað. Hon má broytast í stundini, heldur Eirikur. Men hvat, hon skal broytast til, verður ikki sagt. Tað liggur líka sum í luftini, at nú má farast aftur til avgomlu skipanina við 7 valdømun.
Hetta er ein skipan, sum í sera nógv ár skeiklaði atkvøðubýtið millum flokkar í Løgtinginum, og ein skipan, sum føroyingar ikki longur vilja hava.
Óhappamaður
Maðurin í eplaveltuni er serkønur í at kanna óhepnar samanfallandi umstøður, tá ið ólukkur henda, flogfør detta niður, tok koyra av jarnbreytum, bilar fara av vegnum, og helst eisini, tá ið seyðir verða yvirkoyrdir, o.s.f.
Út frá hesari fantastisku servitan kemur hann til, at valskipanin má broytast. Edmund Joensen hevur jú gjørt hana fyri sína egnu skyld fyri at verða afturvaldur. Samanfallandi ólukkunar, sum hann uppfinnur, siga frá hesum, sambært honum sjálvum.
Nú endar heilt galið
Vanlukkurnar byrja við at Løgtingið, hugsið tykkum, velur Edmund Joensen úr Sambandsflokkinum til formann fram um Hergeir Nielsen úr Tjóðveldi. Og so einaferð afturat velja hann við øllum atkvøðunum i Løgtingininum. Tað sigur seg sjálvt, her má enda galið. Tað ger tað eisini sambært Eriki i Jákupstovu.
Ikki færri enn 19 av 32 tingfólkum úr øllum politiskum flokkum á Løgtingið atkvøddu fyri einum valdømið. Frammanundan varð gjølla kannað hjá øllum flokkum, um undirtøka mundi vera til at broyta til eitt valdømi. Undirtøkan var góð.
Hetta má sjálvandi vera sjálvdráttur hjá Edmundi, uppsnissaður sum hann er.
Ikki minst í Tjóðveldinum var stór undirtøka fyri einum valdømi, so her hevur Jákupstovumaðurin helst eina avbjóðing.
20 ára tala um eitt valdømi
Ikki at taka tað við, at skipanin var himmalrópandi órættvís í nógv ár, og at Tingið í eini umleið 20 ár hevði tosað um broytingar og eitt valdømi, tað virkar heldur óumhugsað.
Nú oyggjarnar eisini vóru samanbundnar, so eini 85 prosent av Føroya fólki kundu koyra til hvønnannan innafyri ein tíma ella so, og so at samgonguskjalið hjá samgonguni segði, at valskipanin skuldi endurskoðast, tað hevur løgið nokk ongan áhuga hjá Eriki í Jákupstovu.
Heldur ikki, at Tingið kundi meta stórdriftsfyrimunir við tíðini, sum kundu vísa seg við felags havnaløgum, bátahyljum, skúlum, ítrottaøkjum, eldraøkinum o.s.f. Hetta kemur ikki geniinum til hugs.
Kvinnur fjøltáttast á Tingi
Umframt hetta, at við einum valdømi komu nógv fleiri kvinnur í Løgtingið. Á Tingi hava vit brúk fyri kvinnum. Tær hava ofta aðrar hugsanir enn menn, tær eru jú vitugar og gløggar. Hetta leggur Jákupstovumaðurin ikki lag í. Hann hugsar bert um seg sjálvan og 7 avoldað valdømi.
Her koma húðaskógvarnir undan.
At tað er eitt mál, sum eitt landstýri – við góðari samvitsku – kann leggja til Løgtingið sjálvt at loysa, sum t.d. egnu valskipan, tað kemur heldur ikki serfrøðinginum til hugs.
Hetta var so valskipanin. Eirikur vil sjálvandi hava, at tað er Edmund Joensen, sum avgreiddi alt sjálvur. Sannleikin er, at allir flokkar í Løgtinginum – uttan bindingar av samgonguni – kundu taka avgerð um tað eina valdømið. Tað endaði við stórum meiriluta. 19 av 32 tingfolkum úr øllum flokkum atkvøddu fyri.
Soleiðis er demokratiið.
Ein valskipan er fyri fólkið í Føroyum. Hon er ikki fyri, hvat passar tingfolkum og Jákupstovumanninum best.
Demokratiskt skipan
Valskipanin er gjørd, so vit fáa rættvíst býti millum flokkarnar. Hetta er ein demokratisk skipan, tí nú kunnu føroyingar allir velja, hvønn tey vilja, hvar í landinum tey enn búgva. Og ikki tvingast ella lata vera við at velja, tí flokkurin ikki far umboðan álikavæl, ella sjálvandi fær umboðanina.
At lata føroyingar aftur í spennitroyggjuna við 7 valdømum, fer at standa fyri rokningina hjá Jákupstovumanninum.
Hvat passar Edmund Joensen, sum Eirikur i Jákustovu vil hava tað til? Man sonevnda ”analysan” vera sonn og røtt? Jú, sambært honum hetta er jú alt tann ævinligi sannleikin – ikki eitt einasta orð er galið. Punktum.
Kanska skuldi Jákupsstovumaðurin hildið seg til eplaveltuna, men hann vil jú so fegin stilla upp fyri Tjóðveldi – men einans í teimum 7 avoldaðu valdømunum. Øllum er loyvt at stilla upp, men í dag í einum serstakliga fólkaræðisligum valdømi.
Nú kundi ein hóskandi spurt, hvør ið eigur tær nógvu hepnu hendingarnar, sum eru farnar fram í einum valdømi, og hava ført okkara land so langt framá?
Tær eiga Føroyar, sum eru eitt av bestu samfeløgunum í heiminum, heiðurin av í einum fólkaræðisligum valdømi.
Edmund Joensen
Løgtingsmaður fyri Sambandsflokkin


text:
Sniðgev títt egna myndakort
Vilt tú hava eitt gjaldskort, sum ikki er líka sum nakað annað kort í heiminum, ella kanska eitt vinarkort, ið er eins hjá tær og tínum vinum? Sniðgev so títt egna kort júst so, sum tú ynskir.
Tað einasta, tú skalt gera, er at velja eina mynd. Tað kann vera ein mynd av damuni ella sjeikinum, tær sjálvum, hundinum ella onkrum heilt øðrum. Tú kanst eisini velja eina av mongu myndunum, sum longu liggja í bíleggingarskipanini - tað eru nógvir møguleikar, og tú ræður.
Treytir fyri myndakort
Umframt vanligu ásetingarnar fyri gjaldskort eru nakrar serstakar treytir fyri myndakort.


text:
Ein øðrvísi og einføld føðitalva við tínum persónligu tølum :-)Vit gera føðitalvuna, tá ið vit hava fingið hesar upplýsingar:
Navn, longd, vekt, tíð og føðingardag
Restina av upplýsingunum finna vit sjálvi, tvs:
Tal av íbúgvum í Føroyum føðimánaðan
Tal av íbúgvum í 'bý/bygd' føðimánaðan
Tal av føddum børnum í Føroyum føðiárið
Tal av føddum børnum í Føroyum føðimánaðan
GG at okkum bert ber til at útvega hesar upplýsingar fyri árini 1985-2015. Upplýsingarnir finnast ikki savnaðir á einum stað fyri eldri ár enn hetta.
Ein føðitalva er eitt prýði bæði í stovuni og barnakamarinum og verður gjørd við tínum ella barnsins heilt persónligu dátum.
Føðitalvan verður prentað á 200 gramm semimatt pappír.
Plakatirnar verða latnar uttan rammu.
Føðitalvur eru eitt sersnið. Um tað skuldi verið nakar feilur í plakatini, verður ein nýggj plakat gjørd ella endurgoldin - um einfalt hevur gjørt feilin.


text:
Orðtøk Sálomons, kapittul 25
Fjórða savn
v1
Eisini hetta eru orðtøk Sálomons, tey sum menn Hizkia Júdakongs hava savnað.
v2
Tað er Guðs heiður at dylja eitt mál, tað er konga heiður at rannsaka eitt mál.
v3
Himnahædd og jarðardýpd og kongahjarta kann eingin útgrunda.
v4
Verða sindrini tikin burtur úr silvurinum, tá fær smiðurin eina skál úr tí.
v5
Verða gudleysir tiknir burtur frá konginum, tá verður hásæti hans við rættvísi fest.
v6
Erpa tær ikki inni fyri kongi, og stilla teg ikki á stórmanna stað.
v7
Tí at betri er, at menn siga við teg: «Førka teg higar upp!» enn at teir flyta teg niður um frægan mann, sum tó eygu tíni hava sæð.
v8
Ver ikki snarur at birta sak; tí at hvat ætlar tú síðan at gera, tá ið næsti tín ger teg til skammar?
v9
Før tú sak tína móti næsta tínum, men ber ikki annars mans loyndarmál út,
v10
fyri at tann, sum hoyrir tað, ikki skal teg lasta, og tú altíð hava eitt ringt orð á tær.
v11
Eins og gullepli í prýðiligum silvurskálum, so eru orð, sum í rættum tíma eru talað.
v12
Eins og gullringur í oyra og gyltur sproti, so er ein vísur, sum áminnir hoyrandi oyra.
v13
Eins og svalandi kavi á heystdegi, so er ein trúgvur sendisveinur hjá honum, sum hann sendir; hann lívgar upp sál húsbónda síns.
v14
Skýggj og vindur, og tó einki regn, so er maður, sum reypar av gávumildi, men tó einki gevur.
v15
Við tolmóði verður dómarin vunnin, og mjúk tunga brýtur sundur bein.
v16
Finnur tú hunang, tá et tað, tær tørvar, so at tú ikki verður ovmettur og spýrt hann upp aftur.
v17
Stíg sjáldan fót tín inn í hús næsta tíns, so at hann ikki verður leiður av tær og hatar teg.
v18
Hamar og svørð og hvøss ørv, so er maður, sum vitnar fals móti næsta sínum.
v19
Moyrkin tonn og skinklutur fótur, so er álit á svikara neyðardagin.
v20
Eins og tann, sum letur seg úr klæðunum ein kuldadag, eins og edikur á nátron, so er tann, sum syngur sangir fyri sorgarbundnum hjarta.
v21
Er fíggindi tín svangur, tá gev honum mat, er hann tystur, tá gev honum drekka;
v22
tí at tá bert tú saman eldgløður á høvur hans, og Harrin skal løna tær tað aftur.
v23
Norðanvindurin føðir regn, og sley í loyndum illfrýnt andlit.
v24
Betri at búgva í einum horni á takinum enn at hava sambúgv við klandursamari konu.
v25
Eins og kalt vatn fyri deyðmødda sál, so eru góð tíðindi úr fjarskotnum landi.
v26
Eins og gruggut kelda og spiltur brunnur, so er rættvísur maður, sum fjáltrar, so at gudleysur sær.
v27
At oveta seg av hunangi er ikki gott, men at granska hitt torførasta er ein heiður.
v28
Eins og staður, sum múrarnir eru niðurbrotnir uttanum, so er maður, sum ikki kann skapi sínum ráða.


text:
Væl av fólki var samankomið til hátíðarløtuna í ítróttarhøllini á Hálsi tíðliga í kvøld, tá seinasta skotið í Eysturoyartunlinum varð latið av. Tað var ikki mett at vera ráðiligt at lata so nógv fólk vera inni í tunlinum, tá skotið - eitt tons av dynamitti - varð latið av.
##med2##
Tí fór landsstýrismaðurin í samferðslumálum, Heðin Mortensen, teir 5.274 metrarnar inn í tunnilin saman við hjálparfólki at lata skotið av. Á stórskíggja kundu øll, sum vóru í ítróttarhøllini til hátíðarløtuna í kvøld, bæði síggja og hoyra skotið smella.
Tað var Bergur Poulsen, nevndarformaður í P/F Eystur- og Sandoyartunlar, sum bjóðaði vælkomin, og síðan helt landsstýrismaðurin, Heðin Mortensen, eina røðu, áðrenn leiðin gekk inn í tunnilin.
##med3##
Niklas Foldbo, sum hevur verið partur av flestu tunnilsbyggingum í Føroyum og var ein av íverksetarunum av Eysturoyartunllinum, hevði eisini nakrar hugleiðingar um tilgongdina til undirsjóvartunnilin, sum nú er liðugt boraður og sprongdur.
Nógv fólk var til hátíðarløtuna, og her vóru bæði fólk úr miðstaðarøkinum, eysturoyingar og fleiri úr Sandoynni, sum nú bíða spent eftir, at borurin verður settur í fyri Sandoyartunlinum - hesum megin summarfrítíðina.
##med4##
Í sínari frásøgn segði Bergur Poulsen eitt nú, at 2.250 skot eru latin av í byggingini av Eysturoyartunlinum, og hvørt einasta skot hevur verið spennandi, tí tú visti ongantíð, hvat er fyri framman.
- Sjálvandi hava vit jarðfrøðisligar kanningar, men tað er nú einaferð soleiðis, tá tú arbeiðir niðri í undirgrundini, at tú veitst einki við fullari vissu, tí eingin hevur verið her áður, segði Bergur Poulsen.


text:
Amplexa Genetics hevur víðka kanningarmøgulaikan við 3 sjúkum afturat
Amplexa hevur víðkað kanningina. Frá juni 2019 eru 3 sjúkur lagdar afturat teim 9 vit higartil hava kannað fyri. Sostatt kanna vit nú 16 ymisk íleguúrbregði…19/06/2019
Kunnandi fundur um kanningarloysn fra Amplexa Genetics
Kom og hoyr um møguleikan at verða kannað fyri 12 ílegu-úrbregði, ið elva til 9 ymiskar sjúkur, sum koma lutfalsliga sera ofta fyri hjá føroyingum. Fundurin…02/05/2019
Amplexa Genetics umrøtt í danska tíðindablaðnum Politiken viðvíkjandi ílegukanningum
Arvaligar sjúkur kunnu liggja í dvala í fleiri ættarlið, men um bæði foreldrini bera somu úrbregði, í somu víkjandi ílegum, er váði fyri at at fáa…14/01/2019
Kanningar ætlaðar føroyingum
Føroyar liggja avbyrgdar í Atlantshavi og ikki hevur verið lætt at koma til og frá oyggjunum gjøgnum tíðirnar. Fáir íbúgvar, ið seinastu 200 árini eru…17/12/2018
Ílegukanningar beinleiðis til brúkaran
Kring allan heim er vaksandi áhugi fyri at kenna egnar ílegur og eginleikar. Onkur brúkar nýggju tøknina til at koma fram til, hvaðani forfedranir vóru, onnur…02/06/2018
Nýggjur limur í Advisory Board
Ráðgevandi toymið í Amplexa Genetics er vaksið. Nýggjast limurin í Advisory Board felagsins eitur Susanne Timshel, og umframt at vera heilsufrøðiligur stjóri…24/05/2018
Kanningar fyri víkjandi sjúkur
Øll menniskju bera úrbregði fyri fleiri ymiskar sjúkur í teirra íleguhópi. Men sjálvt um tú hevur úrbregði, er als ikki vist, at tú hevur nøkur sjúkueyðkenni;…20/05/2018
Amplexa Genetics luttekur á "Fertilitetsmessen"
26. - 27. mai 2018 verður Fertilitetsmessa í Docken í Norðurhavnini í Keypmannahavn. Hesaferð luttekur Amplexa Genetics á messuni. Tað er fyrstu ferð…10/05/2018
Nýggjur leiðandi stjóri og heilsufrøðiligur stjóri
1. februar 2018 varð Helle Hjalgrim sett í starv sum leiðandi- og heilsufrøðiligur stjóri á Amplexa Genetics A/S. Helle hevur fyri setanina arbeitt sum fyrst…05/02/2018


text:
- Tíðindi, mentan og ítróttur
Móttøkan í Tinganesi beinleiðis í sjónvarpinum
Seinnapartin í dag verður almenn móttøka í Tinganesi í sambandi við, at nýtt landsstýri hevur tikið við. Móttøkan verður frá klokkan 15-17, upplýsir Løgmansskrivstovan.
Og móttøkan verður send beinleiðis í sjónvarpinum.
Sjey fólk í nýggja landsstýrinum
Sjey fólk manna nýggja landsstýrið. Bárður á Steig Nielsen í Sambandsflokkinum er løgmaður og hevur tveir landsstýrismenn afturat.
Helgi Abrahamsen er landsstýrismaður í vinnu-, orku-, umhvørvis- og innlendismálum, og Kaj Leo Holm Johannesen er landsstýrismaður í heilsumálum.
Fólkaflokkurin hevur trý landsstýrisfólk. Tey eru Jørgen Niclasen í fíggjarmálum, Jacob Vestergaard í fiskivinnumálum, og Elsebeth Mecedis Gunnleygsdóttur er landsstýriskvinna í almannamálum.
Jenis av Rana í Miðflokkinum er landsstýrismaður í menta- og uttanríkismálum.
Móttøkan í Tinganesi byrjar klokkan 15 seinnapartin, og tá byrjar sjónvarpið eisini at senda.


text:
Fyrsta kappingin í Grand Prix er á Norðoyastevnu, man kann siga at summar-kappingarnar byrja við Føroya Bjór renningini á Norðoyastevnu. Eg havi vant ógvuliga miðsvíst í ár, og er formurin hjá mær bara heilt góður. Eg mangli tó rættuliga at fáa ferð … [Continue reading]
Nú nærkast summarkappingarnar
FM ½ marathon – sera væl nøgdur
So upprann dagurin eg leingi havi sæð fram til. Væl svøvntur fór eg úr songini kl. 10 í morgun. Eg kókaði mær eina portión av havragreyti, drakk eg eitt stórt glas av vatni aftur við. Kl. 13 át eg mær 2 breyðflísar, eina við banan og eina við … [Continue reading]
Í morgin skal slagi standa
Í morgin verður runnið FM í hálvum marathon. Hetta er kapping eg nú í eina tíð hava fyrireikað meg til. Eri ógvuliga spentur, føli meg at vera í nøkurlunda formi, eri tó ikki í sama formi sum tá ið eg rann mítt besta hálvmarathon í 2004, hartil skal … [Continue reading]
Dagføring umvegis mína Iphone4
Herfyri tók eg niður eina ókeypis WordPress app, sum ger tað møguligt at dagføra mín blog beinleiðis frá mínari deiligu Iphone. Tað er eisini eitt spæl at leggja bæði myndir og videoupptøkur út. Vitja http://ios.wordpress.org/ og fá meira at vita. … [Continue reading]
Gott veður
Seinstu dagarnir hevur veðrið bara verið super. Tað er hugaligt at renna í góðveðrið, til ber at renna í shorts og stuttum ermum. Apríl gjørdist heilt góður, eg rann hvønn dag og eg legði 320 km afturum. Næsta stóra avbjóðingin verður FM 1/2 … [Continue reading]
Flaggdagsrenning 2011
Í dag havi eg verið í Havn til árligu Flaggdagsrenningina, veðrið var bara ok, nakað av vindi men turt. Runnið verður frá Gamla Apoteki út til radioamatørarnir at venda. Hetta strekki verður runnið 2 ferðir. Tað var ein strævin mótvindur tá ið runnið … [Continue reading]


text:
Orð og lag: Swangah Dangah
Djúpt í eitt endaleyst hol, vendi orð.
Paranoia og terror, eg leggi á títt borð.
Mítt remedy lov, tú hooked, skrivi resept fyri score,
fólk keypt seg í sor,
mítt gift selt til kollektivt morð.
(Demon)
Inn í hugsjón, eg stýri tankagongd.
Mic-check sum heilatest, eg spýti til síðsta andadrátt.
LSD syraður, patientar á trip,
eingin grensa, mítt eksperiment gevur universinum panikk.
Í einsemi við penni, út til øll við øði.
Undir jørðini, foreiningin planlagt endan á søguni.
Swangah, mín agenda fer at venda øll í grøvini
og revsa følilsir. Lat meg tendra og fanga teg við røðuni.
Mikrofon í greb, eg bori kroniskt hol í teg,
rippi, sum hvíta snittið, heilatikið, fuckin’ stolið teg.
MK komið við boðskap, eri í zone’ini,
fróðskap til tjóðskap, Ground Zero blást í gronini.
Hond í reyv sum Kermit,
Puppet-service,
front figurar í ørviti.
Geri míni moves, so fuckin’ hvørvi eg.
Á hjørninum á Hell’s Kitchen, mixi sum Gottlieb,
toxic, sadistiskt. Tú sært, hvat eg eri í holt við.
Kontórið er underground, fylt við klór á veggunum,
krukkur við djórum og hjernum í flótandi veskum.
Manifesto, mín rímbók, top secret,
ultraviolet ljós tá eg lesi tekst upp,
stongt district.
Við hondini yvir býir og skýggj
Eg vendi verðina sum gleðina – smílið er mítt
Tað er her eg yvirdoyvi oyruni við ríki so blítt,
men stýri sum Bush í kríggj til mit 1950
Komplekst nýtt, meðan pínan er spísk og trýnið er lýst, við røddini so lítið er víst
hondteri psyko sum blýggj, roteri dýrið so flýggj’
Tað eru sýrir og slíkt í spýt sum kanylir við trýst,
eg heilavaski nervavrak yvir flowið av líkbylgjum
við knív’ á lívslinjuni sum dovnast á mínum fingrum
Rópi mítt ýl inn um ungdómin við rýmkynstrum,
ið bíta á tína meining við sýn frá príslinsum.
Eksperimenteri við menniskjum gjøgnum blinda sjón,
og finni ró i skrálandi drápinum til tey svimja í blóði
Men goymi minnið, yo, seriumorð á diashow
og tvingi at familjan skal vitna tað gjøgnum myndatól
(Neyðardýr) Vilst sál, leiddir út úr kirkjugongd,
lagt i hjernacellir har tankarnar doyggja á fyrstu nátt
Gloymdir sum munurin millum myrkt og nátt
innistongt, hidsidpropp! Grundin til minni pláss inni í frystiboks
Hypnosumetodir, ið skelka Manson
Í streyminum sjokeri mítt offur sum Ewan Camron
Phantom, cutthroat random sum tantrum
Runt mælir spælið, hvar peikar nálin við samplum?
Psycotic, deilt svakt so fleir’ ræddust
Suprise, praktist, nice rapp til meir’ slakting
Við Poison Yvi sum drop dead, men reint taktist
til mind kanning mín leið lagt á heimsmanning
Ja makt svangir sum fast vendir til rús
leggi alt i mínar hendur og hart spenni í knús
hatta ljósið í tínum tunli reflekterar mítt headset
“Next step” skil á rúsevnum sum x-merktGoym tekstin


text:
Kvøldskúlaskeið í Mentanarhúsinum
Nú verður farið undir tvey spennandi kvøldskúlaskeið í Mentanarhúsinum.
Hóskvøld kl. 19-21.30
leggja vit út við einum góðum dansiskeiði fyri framhaldsdeildina og eldri.
Tað er ikki neyðugt at hava gingið til dans fyrr. Vit leggja okkum fyrst og fremst eftir at læra vanligar dansir, sum eru góðir at duga á einum dansigólvið, og talan kann eisini blíva um linedans um áhugi er fyri tí. Lærarar verða Áshild og Bjarni Kjærbo, sum eisini hava frálæru í Klaksvík og hava havt dansiskeið fyri næmingum á framhaldsdeildini í
Fuglafirði. So kundi tú hugsa tær at duga (enn betur) at dansa, átti tú at melda teg til hjá Áshild á tlf. 265442
Í vár ferð Tjóðpallurin at skipa fyri vikuskiftisskeiðum í drama og sjónleiki.
Hetta er eisini í kvøldskúlahøpi. Skráin er ikki heilt fastløgd enn og fer partvíst at verða lagað eftir áhuganum hjá skeiðsluttakarunum. Tað er sjónleikarin Birita Mohr, sum fer at standa fyri hesum skeiðunum. Kundi tú hugsa tær at luttikið, er bara at skunda sær at melda teg til á tlf. 234950, sum er nummarið hjá Mentanarhúsinum.
[28.01.2009 – Jóhan Heri Joensen]


text:
Fígging til byggingina
Áðrenn tú fert í holt við byggiarbeiðið, mæla vit tær til at fáa greiðu á fíggjarligu viðurskiftunum. Tað vil siga, at tú skalt gera av, hvussu byggingin skal gjaldast. Hevur tú tørv á at læna pening til byggingina, mást tú samstundis gera tær greitt, hvussu eitt nýtt lán fer at ávirka tíni yvirskipaðu fíggjarviðurskifti og títt peningaliga rásarúm í gerandisdegnum.
Vanliga verða byggiverkætlanir fíggjaðar við egnari samansparing umframt einari samanseting av ymsum lánum:
Rætta lánið til tín
Júst hvussu tíni hús skulu fíggjast, og hvat slag av láni er tað rætta til tín, veldst um, hvussu tíni samlaðu fíggjarviðurskifti síggja út. Møguliga hevur tú fleiri smærri lán, ið kunnu leggjast saman og harvið geva tær eina mánaðarliga sparing.
Bílegg ein fund
Vit taka altíð støði í tínum ynskjum og møguleikum. Saman finna vit røttu loysnina til tín.
Áðrenn fundin í bankanum
Tað er ein fyrimunur, um tú hugsar um hetta, áðrenn tú kemur á fund:
-
Hvussu nógv fer tilfarið og arbeiðið í sambandi við byggingina at kosta, og hvussu nógvan pening hevur tú tørv á at læna? Fá t.d. ein handverkara at geva tær eina prísmeting ella eitt tilboð.
-
Hevur tú aðrar ætlanir, sum tú hevur tørv á at læna pening til? T.d. til nýggjan bil, summarhús, uttanlandsferðir ella annað? Hav hetta í huganum, tá ið tú gjøgnumgongur tíni fíggjarviðurskifti og tínar lánsmøguleikar.
-
Hvussu er tíðarætlanin fyri byggingina? Hugsa um, nær arbeiðið byrjar, nær rokningarnar skulu gjaldast, og nær tú væntar, at alt verður liðugt.


text:
Í dag, 4. apríl, verður Ítróttasamband Føroya 80 ár.
Í tí sambandi skipar ÍSF fyri almennari móttøku í Smæruni kl. 16.00, har fyrrverandi ÍSF-forsetar fara at hugleiða um avgerandi hendingar í søguni hjá ÍSF. Við á móttøkuni verða eisini m.a. løgmaður, landsstýrismaðurin við ítróttamálum og borgarstjórin í Tórshavnar kommunu.
Hósdagin letur eisini framsýning upp í SMS um søguna hjá ÍSF og oyggjaleikirnar. Framsýningin verður opin til 13. apríl.
Leygardagin 6. apríl fara ítróttafeløg kring landið at skipa fyri tiltøkum í sambandi við 80 ára dagin. Higartil hava 40 feløg boðað frá, at tey hava opið hús. Her sært tú yvirlit yvir tiltøkini.
Fyrsti formaðurin í ÍSF var Poul E. Petersen, lærari og ítróttaráðgevi. Hann var maðurin, sum tók stig til at savna fólk til ein fyrireikandi fund á Sjómansheiminum 16. august í 1938, har lógarreglur fyri ÍSF vórðu góðkendar.
Tann 4. apríl í 1939 var so stovnandi aðalfundur sama stað. Sjey feløg vóru vóru við á stovnandi aðalfundinum, HB, Havnar Fimleikafelag, Havnar Róðrarfelag, Neistin, SÍ, VB og EB. Í dag eru fleiri enn 120 feløg limir í sersambondunum í ÍSF.


text:
Tíðindi klokkan 16
18. juli 2019: Nýggj kunngerð er lýst í dag um flutning av vandamiklum farmi.
Mest lisið í farnu viku
Sonja: Harragud eg eri troytt av at vera umrødd
Tí er ikki talan um útblaking
Svik avdúkað í Bylgjuni í Runavík
Vespureiðrið (128) - 11. nov 2019
Afturkalling av matvørum: “Rice n´GO - hindbær”, Urtekram kikkertrar, og skinkustrimlar frá COOP
Frágreiðing frá skúlastýrinum í Fuglafjarðar skúla
Ísland: Útvísing av kvinnu í 36. viku hevur vakt øsing
Pressa, pressa, pressa”!
LJÓÐBROT: Íslendskur journalistur um Namibia-gøluna hjá Samherja
Jenis kann fáa sína sendistovu í Jerusalem kortini
Maria Reynstind misti mannin: nú heitir hon á onnur ið hava mist
Sandurin niðanfyri kirkjugarðin
Íslendskt virksemi í Namibia verður gjølla kannað
Eg fekk 10.000 kr. Hetta vóru rørandi boð at fáa.
LJÓÐBROT: Samrøða við Doru Tiberiu á Torvlagnum
Jógvan Hugo Gardar, journalistur, um Samherja-gøluna: Stórt mál í Noregi
Tit, ikki vit, gjørdu Trump
Tíðindi á R7 klokkan 12:00 og 15:00
Rimmar fastur í 3 vikur á Skála - nú gekk
Gullak Madsen letur smíða nýggja Ruth
Metis - Øll sendingin - 12. nov 2019
Rák (49) Healingsmassaga, samtaluterapi og theta metodan fyri orðblindi v.m.
Hetta er tvætl og møsn, sum Tobbi kemur við
Bókatáttur á R7
Samband
Postboks 226
FO-600 Saltangará


text:
Orð og lag: Elsa Eklund
Týtt: Victor Danielsen
1. Tá ið nú skjótt móti kvøldi líður,
fellur tá myrkur á teg?
Ella ta stund, tú um markið stígur,
vísir tá lívssólin seg?
Niðurlag: Rennur hon upp, tá ið kvøldið kemur,
rættferðarsól fyri tær,
og er tín sál nú í blóði tváað,
so tú fært pláss uppi har?
2. Tíðin, vit hava, ber skjótt mót enda,
skjótt er alt farið, men hvar?
Skalt tú, mín vinur, í Himli lenda
og vera vælkomin har?
3. Ræðist tú fyri, at náttin kemur?
Tíðin jú rennur avstað;
sig tað við Jesus! Tí hann vil hjálpa,
hann vil teg frelsa í dag.
Niðurlag: Tá skal hon rísa, tá kvøldið kemur,
rættferðarsól fyri tær,
og tá tín sál er í blóði tváað,
Gud ongan blett á tær sær.


text:
Tað er nú greitt, at 23 ára gamla Barbara Gaardlykke Apol stillar upp til komandi fólkatingsval fyri Javnaðarflokkin.
Nýggja valevnið hevur royndir frá Javnaðarflokkinum og ungmannafelagnum SU, og hon hevur tikið stór stig innan altjóða og norðurlendskan politikk. Í fjør gjørdist hon forseti fyri Ungdommens Nordiske Råd og hevur harvið sæti í formansskapi Norðurlandsráðsins saman við øðrum navnframum politikarum úr norðurlendsku parlamentunum.
- Tað kennist bara natúrligt fyri meg at taka eitt stig víðari. Eg brenni veruliga fyri altjóða samstarvi, og eg eri vís í, at tað er her, at vit kunnu loysa tær stóru avbjóðingarnar, ið fara tvørturum landamørk, sigur Barbara Gaardlykke Apol.
- Veruleikin er jú, at føroysku fólkatingsumboðini umboða Føroyar í alheimssamstarvinum, og eg síggi fleiri møguleikar at fáa altjóða ávirkan gjøgnum fólkatingssessin, sigur hon.
Barbara lesur í løtuni búskaparfrøði á Setrinum, og gongur alt eftir ætlan, verður hon liðug í summar. Í frítíðini dámar henni væl at binda, at vera saman við vinum og familju og at lesa. Umframt at hava verið virkin í Javnaðarflokkinum, SU og forseti í Ungdomens Nordiske Råd, er Barbara forkvinna í Meginfelag Føroyskra Studenta og limur í føroysku tjóðarnevndini til UNESCO.


text:
Fríðálvur A. Jensen ummælir:
JASMIN
Ein perla rullaði inn føroyska tónleikapallin í 2017!
Tað er mangan funnist at hesum við at hava kappingar og at kunna gera seg galdandi á tann hátt, men Jasmin Mote og hennara bólkur er júst eitt dømi um, at tað saktans kann føra til nakað jaligt, eftir at tey vunnu Sement kappingina í 2017.
Eftir hetta hevur tað verið ein sonn fragd at fylgja teimum, tí út eru komin fantastisku løgini Baby Blue, Make Sense og nú Remember.
Tá vit í Kvørnini fingu útgávurnar til ummælis, minnist eg væl hvussu ovfarin eg gjørdist, tí eitt er at tú byrjar á ein ella øðrum støði, men her legði eg merki til heilt serstakan tónleik, sum tað veruliga skal arbeiðast væl og leingi við, til ein kann siga hetta at verða tað ein vil hava út.
Røddin er serstøk
At røddin hjá Jasmin hevur eina dygd, sum eg skal leita leingi eftir, ger sjálvandi alt projektið til ein savnan um hana, men sanniliga er alt teirra konsept nakað, eg eri heilt ómetaliga fangaður av.
Tey hava hesa lekkru rytmuna, sum hevur eitt einastandandi íslett av afrikonskum tónum, sum fær alla samlaðu ljóðmyndina at standa sterka og professionella.
Kanska er tað eitt tilvitað val, at hava hesar rytmunar við, tí Jasmin er hálv kenyansk av uppruna og hevur hon harvið okkurt tilknýti afrikansku røturnar.
Sjálvur haldi eg í øllum førum, at á henda hátt fær tónleikur og list ein ella annan kant, sum ger tónleikin og listina nærverandi og viðkomandi.
Frálíkir tónleikarar
Tá tað kemur til tónleikararnar, havi eg eisini hesa kensluna av drúgvari tilvenjing, tí vit eru ofta vitni til at nógvir av teimum serkønu innan hvørt sítt ljóðføri ganga aftur, so her siti eg aftur við hesi kensluni av dugnaskapi og dygd, sum saktans kann bjóða av!
Tað er super feitt at hoyra hesa lægru tónsetingina í byrjanini av Remember, har vit so uppliva Jasmin og tey koma fram við eini meira útfarandi ljóðmynd.
Innan mítt ljóðføri upplivi eg ein, ið hevur sera gott tak á bassinum, har tað verður farið frá kontrabassi til annað, sum aftur gevur hesa kláru og taktføstu uppsetingina.
Eisini eru temposkiftini eitt afturvendandi tema, sum fyri meg ger hetta til sera góðan og undirhaldandi tónleik!
Allur soundurin er uppi á einum støði, eg ikki so ofta havi upplivað, so her má sigast, at Theodor Kapnas, sum hevur staðið fyri upptøkuni og miksingini og Fred Ruddick fyri mastringini, hava dugað at fingið júst hann – úr øllum bólkinum!
Hetta sigur Jasmin Mote sjálv um Remember og framtíðina:
Um Remember:
Remember er ein sangur við nógvum følilsum sum flákra runt, tað er kanska ein av tí sterkastu sangunum, vit hava gjørt.
Eg haldi sjálv at fólk kunnu relatera til hann uppá forskelligar mátar – uttan at siga for nógv.
Tað følilsið, sum eg havi er tað sama sum eg havi tá eg royni at fortelja einum um okkurt og tey hoyra meg, men tey lurta ikki, so tú hevur bara hug at rista í tey.
Tað er ein sangur við attitúdu, eitt følilsið av at vera kedd, frustrerað og ill samstundis.
Um Ep’ina:
Hetta er debut Ep’in hjá JASMIN.
Bólkurin hevur verið felags at gera tónleikin og kompositiónirnar, har eg havi skrivað tað mesta av tekstinum – við eini hjálpandi hond frá Trygva Danielsen.
Ep’in er samansett av 4 løgum og 2 interludium, og meira kunnu vit ikki siga – uttan at har er brúkt nógv tíð og orka, so vit eru øgiliga spent at síggja hvussu fólk fara at taka ímóti tí.
Tónleikaliga lívsleiðin:
2016: JASMIN fann saman til ’’Feitar Tíðir’’ musicalin.
2017 (tíðiliga): Aftaná hetta innilukkaðu vit okkum sjálvi intenst í 5-6 mánaðir og smíðaðu løg saman og fingu skapað nógv løg.
2017 maj: Meldaðu okkum síðani til Sement 2017 og endaðu við at vinna kappingina.
Fóru í studio aftaná og har kom ’’Baby Blue’’ og ’’Make Sense’’ burturúr.
2018 mars: JASMIN fekk lov at spæla til upphitingina hjá Faroese Music Awards 2018 og aftaná hetta komu nógvar kontaktir burturúr og interessa frá útlondunum.
2018 summarið: Summarið 2018 innihelt at vit fóru í studio at innspæla Ep’ina, spældu á G-festivalinum og Summarfestivalinum.
2019: Remember komið út, sum er fyrsta staklagið á Ep’ini.
Beint nú bryggja vit tað síðsta av ep’ini, planleggja útgávukonsert, musikvideo, turné í Íslandi og arbeiða uppá nýggjan tónleik saman.
Mín niðurstøða
Eg kann bara taka upp aftur tað eg havi sagt, at her er ein bólkur í JASMIN, sum eg vænti mær nógv av og sum longur hevur tikið tað plássið, tey eiga.
Remember er eitt sterkt lag, sum eg tók til mín beinanvegin, so her vil eg geva lagnum 5 av 6 stjørnum!


text:
Andaman Cannacia Resort & Spar – Phuket, Thailand.
Ohh dear! ja, tað passar! Leiðin gongur til Thailand. Tvær vinkonur og eg tóku snakkin í álvara og bíløgdu bilettir til hetta vakra staðið.
Vit hava leingið snakkað um at tað er upplagt at fara at ferðast í januar mánaða, tá vit hava frí í so nógvar dagar. Hví tað bleiv til Thailand, er Kristine at takka.
Tað hevur slett ikki verið í mínum tonkum at fara til Thailand. Tað er jú næstan hinumegin jørðina og eg sum eri bangin at flúgva.. haha.. tað verður stuttligt at sita við síðunar av mær í teir ellivu tímarnar tað tekur at koma fram. Til alla lukku er helvtin av flogurinum um náttina, og við mínum góðu svøvngávum, satsi eg uppá at eg sovni.
Um eg skal vera heilt erlig, so veit eg ikki so nógv um Thailand (enn). Eg havi tíbetur tveir mánaðir at finna útav øllum eg vil vita. Myndirnar vís mær í hvussu er at har er ótrúliga vakurt. Eg sá eisini at hotellið bjóðaði spennandi útferðir, har ein millum annað var at vitja fílar og gera thailendskan mat saman við lokalum íbúgvum. Tað vil eg sooo gjarna! Eg ímyndi mær eg fái eitt ordiligt sjokk tá eg komi yvir har, tí eg havi ongantíð áður verið so langt burtur og vitja eina mentan sum er so øðrvísi enn tann eg livi í. Men tað er tað sum eg gleði meg allar mest til. Sum eg skilji á lagnum, verður man ongantíð liðugur við at vitja Thailand, tí har er soo nógv at síggja og uppliva.
Vit vildu gjarna fara á eina oyggj eitt sindur uttan fyri Phuket, so tað ikki vóru soo nógv ferðafólk. Men hvat, vit rendu okkum í eitt so gott tilboð, at vit valdu at taka av. Tað er ótrúligt at man kann sleppa soo langt fyri so lítlan penga, tá vit í desembur gjalda líka nógv, bara fyri at koma til Føroyar! (Lat meg ikki byrja uppá hetta kjakið.. hendan frúðan var ikki blíð tá bilettirnar heim til Føroyar skuldu bíleggjast frá Atlantic!) Negativitetin til síðis og aftur til Thailand túrin!
Vit verða har beint yvir eina viku og fara at ráhugna okkum. Fyri meg er tað umráðandi at hava okkurt at gleða meg til. Nøkur siga “jamen tú skal liva beint nú og ikki hyggja so langt fram”. Men tað at eg havi spennandi ætlanir longur frammi, gevur mær so stóra gleði í gerandisdegnum. Tað ringasta eg veit, er at standa í stað. Eg vil flyta meg, læra nýggj ting og fáa nýggjar upplivingar. Við at leggja ætlanir, so nái eg sooo nógv meira. (Ja, eg eri blivin eitt sindur donsk við at hava kalendara osf. 😉 Men tað riggar og síðsta vika í januar er fult bookað við massar av sól, hugna og Thailand.
Hetta verður heilt víst ein uppliving eg ongantíð fari at gloyma og tað er tí eg fari. At eg so kann uppliva hetta við tveimum góðum vinkonum, ger tað enn meira spennandi. Tað er eisini avbjóðandi at ferðast saman sum vinkonur fyrstu ferð, men tað skal nokk ganga. Eitt opið sinn og ein jaligan hugburð, so gongur tað nokk.
Um tú hevur okkurt gott ráð, til hvat er eitt must at síggja ella gera í Thailandi, so vil eg meira enn gjarna hoyra frá tær! <3
M&K


text:
Kommunala Arbeiðsgevarafelagið skipar tann 13. mai 2019 fyri sáttmáladøgum um sáttmálarnar hjá Starvsmannafelagnum, Maskinmeistarafelagnum og Handverkarafelag/Landsfelag Handverkaranna.
Endamál
At kenna tær mest týðandi sáttmálaásetingarnar hjá Starvsmannafelagnum, Maskinmeistarafelagnum og Handverkarafelag /Landsfelag Handverkaranna
Hervið at fáa eina greiða fatan av úrvaldum sáttmálaásetingum og fyrisiting av viðurskiftum í nevndu sáttmálum, sum galda á kommunala sáttmálaøkinum.
Innihald
Talan er um eitt heildagsskeið, har vit gjøgnumganga nevndu sáttmálar og koma harafturat stutt inn á avtalu, ið KAF hevur við Føroya Arbeiðarafelag.
Í undirvísingini verður serligur dentur lagdur á útvaldar sáttmálaásetingar, og somuleiðis koma vit nakað inn á grundleggjandi fyrisitingarrætt og arbeiðsrætt.
Evnisdagurin verður skipaður við fyrilestri og kjaki.
Málbólkur
Starvsfólk, ið fáast við starvsfólkafyrisiting og lønarbókhald umframt leiðslur og formenn, ið ynskja at seta seg nærri inn í nevndu sáttmálar.
Tíð
Tann 13. mai 2019 kl. 08.30 til umleið kl. 15.30.
Stað
Hotel Tórshavn
Tórsgøta 4
FO – 100 Tórshavn
Tilmelding
Tilmelding fer fram á kaf@kaf.fo
Freist at tekna seg er 1. mai 2019.
Kostnaður
Kostnaður fyri hvønn luttakara er kr. 700.


text:
Tíðindi
Neistamenn brynja seg til komandi kappingarárið
11.08.2016
Scott Harrington sum stóð á odda fyri Neistamonnum seinnu helvt av seinasta kappingarári heldur fram sum venjari, og afturat sær hevur hann Ára Rouch.
Liðið er mannað við ungum leikarum, sum saman við ársins málmanni í fjør Nicholas Satchwell fara at mynda liðið.
Neistin hevur harafturat styrkt seg til komandi kappingarár við norskum leikara. Talan er um 27- ára gamla spælskiparan Christopher Lorenzo Moe, sum seinastu árini hevur spælt í bestu norsku honbóltsdeildini.
Christopher hevur drúgvar royndir sum hondbóltsleikari bæði í Danmark og í Noregi, og hann er longu komin til Føroya og venur við Neistamonnum.
Fyrireikingarnar til komandi kappingarár eru av álvara farnar í gongd, og spennandi verður at síggja hvussu langt unga Neistaliðið kann koma.
Scott Harrington verður umframt venjari hjá besta mansliðnum eisini ungdómsmennari í felagnum.
Neistin møtir rumenskum liði
19.07.2016
Í dag hevur lutakast verið, hvussu spælast skal í fyrsta umfari í Evropæisku kappingunum fyri lið.
Einasta føroyska liðið, sum hevur meldað til eru greipuvinnararnir hjá kvinnum, Neistin.
Tær skulu í fyrsta umfari møta rumenska liðnum CSM Ploiesti. Liðið endaði í fjør sum nr 6 í rumensku kappingini.
Dystirnir verða spældir vikuskiftið 10/11 september og 17/18 september. Fyrireikingarnar eru nú farnar í gongd, og ætlanin er at fáa annan dystin heima
Evropacup dystirnir verða samstundis fyrsta avbjóðingin hjá nýggja brasilska venjaranum hjá Neistakvinnum, Danilo Gagliardi
Danilo skal venja Neistakvinnurnar
07.06.2016
Neistin hevur í dag skrivað sáttmála við brasilska Danilo Gagliardi, um at venja kvinnuliðið hjá felagnum komandi kappingarár. Danilo er 35 ára gamal og kemur úr einum starvi hjá brasilska hondbóltssambandinum, har hann seinastu árini hevur verið partur av toyminum rundan um brasilska kvinnulandsliðið, sum í 2013 gjørdist heimsmeistari í hondbólti.
Danilo er í Føroyum hesa vikuna og kunnar seg um umstøðurnar, og í gjárkvøldið hevði hann eisini eina venjing við Neistakvinnunum. Mikukvøldið kl. 19 stendur hann á fyrsta sinni á odda fyri Neistakvinnunum, tá tær spæla venjingardyst í Høllini á Hálsi móti U 18 kvinnulandsliðnum. Seinni í vikuni venur hann eisini onnnur lið hjá Neistanum
Neistakvinnur, sum seinasta kappingarár vunnu 41. Føryameistaraheitið í hondbólti, hava stórar ætlanir til komandi kappingarár, millum annað hevur felagið meldað til evropisku kappingina hjá EHF.
Danilo er giftur við Julianu og tey flyta bæði til Føroya í august, tá hann tekur við
starvinum sum venjari.
Neistakvinnur eru føroyameistarar
24.04.2016
Eftir tepran 13-12 sigur í seinnu finaluni móti Kyndli í gjár hava Neistakvinnur tryggjað sær føroyameistaraheitið annað árið á rað. Hettar er samstundis 41.ferð, at kvinnurnar hjá Neistanum gerast føroyameistarar.
Fyrru finaluna mikukvøldið vann Neistin sannførandi 25-17. Men seinna finalan gjørdist ein heilt annar dystur. Hvørki Neistin ella Kyndil fingu álopsspælið at rigga, verjuspælið var hart, og málini vóru fá.
Hinvegin var spenningurin stórur allan dystin. Eftir fyrra finalusigurin var javnleigur nóg mikið hjá Neistanum til at vinna meistarheitið. Kyndil mátti vinna, um ein triðja finala skuldi spælast.
Liðini fylgdust allar 60 minuttirnar. Langt var millum málini, og tá farið varð til hálvleik, var Neistin á odda 6-5. Gongdin var tann sama í seinna hálvleiki. Tað gekk sera striltið hjá báðum liðum at fáa bóltin í málið, og tá 10 minuttir vóru eftir av dystinum, stóð á jøvnum 10-10.
Avgerandi løtan kom hálvanannan minutt fyri leiklok, tá Kyndil, sum var í álopi og aftan fyri við einum máli, fekk útvísing fyri skeiva útskifting. Kyndil misti tí bóltin, og Neistin kundi geva sær góða tíð, vælvitandi at Kyndil mátti skora tvey mál afturat fyri at fáa ein triðja finludyst. Í allar seinastu sekundunum skoraði Brynja Høj sigursmálið til endaliga úrslitið 13-12.
Vit ynskja spælarum og venjarum hjartaliga til lukku við føroyameistaraheitinum. Eitt avbera flott avrik.
NEISTAKVINNURNAR AVGREIDDU FYRSTA FM-FINALUDYSTIN SANNFØRANDI
22.04.2016
Kvinnurnar hjá Neistanum høvdu sera gott tak á Kyndli í fyrru FM-finaluni mikukvøldð. Neistin legði seg á odda í fyrsta álopi, og Kyndil megnaði ongantíð at hótta Neistaliðið, sum endaði við at vinna heili 25-17.
Neistin tykist at hava tamarhald á dystinum frá fyrsta bríksl. Verjuspælið og málmansavrikið vóru frálík eins og í øllum teimum undanfarnu dystunum, sum Neistin hevur spælt móti Kyndli í ár. Harafturat riggaði álopsspælið sera væl, og fyri fyrstu ferð í hesum kappingarárinum fekk Neistin meira enn 20 mál móti Kyndli.
Vísa kvinnurnar sama góða hondbóltsspæl og stíðsvilja í finlauni leygardagin (í morgin), so verða tær uttan iva føroyameistarar fyri 41.ferð. Hjá Neistanum er nóg mikið við javnleiki leygardagin. Kyndil skal hinvegin vinna, um ein triðja finala skal spælast sunndagin.
Besti málskjútti hjá Neistanum í finaluni var Marjun Danberg við 8 málum. Eir Berg og Jacklin Durhuus gjørdu 4 mál hvør, Birita Jacobsen fekk 3 mál, Nicoleta Hansen og Brynja Høj skutu 2 mál í part, og Lilja Mohr og Barabara Nattestad Johannesen fingu 1 mál hvør.
Dysturin í morgin, leygardagin, byrjar kl.15.00 í Høllini á Hálsi
NEISTAKVINNURNAR Í FM-FINALUNUM
21.03.2016
Hóast harðastu kappingarneytarnir hjá Neistanum hava fýra dystir eftir at spæla, er longu greitt, at Neistin verður annað liðið í FM-finalunum. Kvinnurnar tryggjaðu sær finaluplássið, tá tær við unga málverjanum Margit Weihe Fríðmundsdóttir á odda vunnu greitt móti Kyndli í høllini á Hálsi hóskvøldið.
Tað var eitt skert Neistalið, sum fór á vøllin í gjárkvøldið. Hvørki Marjun F. Danberg, sum alt kappingarárið hevur verið álitið í bæði verju og álopi, ella Fríða Petersen, ið hevur víst avbera gott málmansspæl í vetur, vóru tøkar til dystin.
Hetta tyktist kortini ikki at nerva kvinnurnar, sum stríddust manniliga í verjuni allan dystin. Og tá tann 16 ára gamla Margit Weihe Fríðmundsdóttir samstundis var ein sannur brandur í málinum, var tað sera torført hjá Kyndli at fáa bóltin í málið. Álopsspælið há Neistanum var heldur einki at prála av, og hetta sást á máltalvuni. Tá 24 minuttir vóru spældir av fyrra hálvleiki, legði Neistin seg á odda 3-1. Hálvleiksstøðan var 6-4 til Neistan.
Tá átta minuttir vóru farnir av seinna hálvleiki, stóð á jøvnum 8-8, men so fór Neistin frá Kyndli, og endaði við at vinna dystin 17-12. Dagsins leikari var uttan iva Margit Weihe Fríðmundsdóttir, sum ferð aftan á ferð bjargaði skotunum frá Kyndilskvinnunum.
Besti málskjútti hjá Neistanum var Lilja Mohr, sum gjørdi 6 mál. Nicoleta Hansen gjørdi 3, Eir Berg og Brynja Høj 2 mál hvør, og Birita Jacobsen, Drós Ragnarsdóttir, Katrin á Neystabø og Jacklin Durhuus skutu 1 mál í part.
Kvinnurnar liggja fremst í landskappingini við 30 stigum fyri 17 dystir. Kyndil, sum hevur spælt 16 dystir, hevur 22 stig, og VÍF, sum eisini hevur spælt 16 dystir, hevur 21 stig. Kyndil og VÍF hava 4 dystir eftir at spæla, og sostatt er longu greitt, at Neistin verður annað liðið í FM-finalunum.
Neistakvinnur aftur steypavinnarar
03.03.2016
Annað árið á rað hava kvinnurnar hjá Neistanum megnað at vunnið steypafinaluna. Í sera spennandi finalu eydnaðist kvinnunum hjá Neistanum at vinna gull í steypakappingini við teprum 17-16 sigri móti VÍF.
Tað var annars VÍF, sum kom nógv betur frá byrjan, og tá farið varð til hálvleik, vóru kvinnurnar úr Vestmanna á odda 11-8. Men í seinna hálvleiki kom vend í. Neistakvinnur stríddust manniliga og komu skjótt á odda 13-12, og tær hildu leiðsluna líka til dystarenda.
Tá seks minuttir vóru eftir av dystinum, var Neistin frammanfyri við 3 málum, og dysturin tóktist at vera avgjørdur. Men VÍF gavst ikki so, og fekk minka munin niður í 17-16. Kvinnurnar úr Vestmanna høvdu eisini ein gyltan møguleika at javna, tá tær fingu brotskast ein minutt fyri leiklok. Men Fríða Petersen, sum stóð ein branddyst í Neistamálinum, bjargaði brotskastinum, og harvið endurvunnu Neistakvinnur steypakappingarsteypið, sum tær eisini vunnu í fjør.
Tann sera vælleikandi Fríða Petersen varð eftir dystin kosin til dagsins spælara hjá Neistanum. Tað var serliga Fríðu fyri at takka, at VÍF bara fekk 5 mál allan seinna hálvleik.
Besti málskjútti hjá Neistanum var Marjun F. Danberg, sum gjørdi 6 mál.
85 ára føðingardagsveitsla
01.03.2016
Kæru Neistafólk.
Komið við í 85 ára føðingardagsveitslu 12. Mars kl. 19.30 í B36-húsinum!
Á skránni verður:
- Góður matur – 3 rættir.
- Undirhald
- Góður dansur við Chill
Hetta kann vera “startskotið” til Partille Cup. Har vit sum foreldur, avvarðandi, leikarar og onnur kunnu hugna okkum saman, koma at kennast betur, og frameftir kunnu standa sterkari saman.
Nevndin vónar sjálvandi at undirtøkan verður góð .
Meldið til við at senda teldupost til neistin1931@gmail.com. Til ber eisini at boða frá á tlf. 218480.
Tilmeldingarfreistin er leygardagin 5. mars 2016 og aldursmarkið er 18 ár.
85 ára føðingardagsveitsla
01.03.2016
Kæru Neistafólk.
Komið við í 85 ára føðingardagsveitslu 12. Mars kl. 19.30 í B36-húsinum!
Á skránni verður:
- Góður matur – 3 rættir.
- Undirhald
- Góður dansur við Chill
Hetta kann vera “startskotið” til Partille Cup. Har vit sum foreldur, avvarðandi, leikarar og onnur kunnu hugna okkum saman, koma at kennast betur, og frameftir kunnu standa sterkari saman.
Nevndin vónar sjálvandi at undirtøkan verður góð .
Meldið til við at senda teldupost til neistin1931@gmail.com.
Til ber eisini at boða frá á tlf. 218480.
Tilmeldingarfreistin er týsdagin 1. mars 2016 og aldursmarkið er 18 ár.
Finaluklárar
06.02.2016
Eingin ivi man vera um, at tað sat í høvdinum á spælarunum hjá báðum pørtum, at vit høvdu trý mál at lora av, tá seinna hálvfinalan millum kvinnurnar hjá okkum og grannunum var á skránni í dag. Sjálvandi royna spælarar altíð at siga sær sjálvum, at talvan er rein undan dystinum, men í hálvfinalum er líkt til, at seinni dysturin altíð skal verða framúr spennandi.
Frá byrjan var tað Kyndil, sum setti seg á tað mesta. Tær grønu tóktust grammari enn okkara, alt fyri eitt vóru tvey mál á muni. Ein munur, sum at kalla helt sær allan dystin. Onkra tíð togaðu vit okkum upp, so eitt mál var á muni, og onkra tíð toygdi Kyndil munin upp í trý mál, men so heldur ikki meira.
Vakurt hondbóltsspæl var ikki tað, sum vigaði mest í dystinum. Kyndil hevur seinastu ferðirnar roynt seg við rættiliga kontantum spæli móti okkum, og hesa ferð var einki undantak. At kalla allan fyrra hálvleik tóktist hetta eisini rigga hjá teimum grønu. Okkara spælarar høvdu dekan ov góðan hug at bakka undan í nærdystunum, og tað er ikki nøkur serliga góð uppskrift, um tú vilt vinna eina hálvfinalu. Eftir steðgin ljósnaði eina løtu. Serliga fingu vit væl fatur á verjupartinum, og hóast talan ongantíð gjørdist um nakra málveitslu, so ótu vit so líðandi at annars hóttandi stóru leiðsluni hjá Kyndli.
Ikki minst átti Marjun Danberg sín stóra leiklut í hesum. Allan dystin á tamb var hon stóra álopshóttanin hjá okkum. Seks ferðir av seks møguligum skoraði hon við brotskasti, umframt at hon eisini negldi fimm bóltar inn í opnum spæli. Týdningarmesti av hesum mundi helst koma, tá knappliga tríggir minuttir vóru eftir á talvuni. Vit fingu støðugt nógvar útvísingar í dystinum, og hesa løtuna spældu vit fýra móti seks. Tvey mál vóru á muni, og tí var spenningurin í heldur størra lagi. Spælt varð væl og leingi í álopinum, og so var at royna uppstilling, tá dómararnir dømdu tríggjar-metrar og samstundis lyftu armin á loft. Her steinaði Marjun bóltin í netið til 16-15. Ikki bara var hetta ein ordans uppercut til tær grønu, sum annars høvdu sæð sær møguleikan at økja til trý mál. Hetta merkti samstundis, at Kyndil nú skuldi vinna við fýra málum, og so noyddust tær at forcera seinastu løtuna.
Tað gjørdi ikki nervarnar minni, at vit fyrst sløsaðu eitt álop burtur, umframt at Eirikur var somikið mælskur, at bonkurin fekk tveir fingrar. Men Kyndil kom ikki nærri enn til 17-15. Fríða hevði ikki tann heilt stóra dystin í málinum hesaferð, men hon stóð ísakøld, tá Turið Arge skuldi lobba av veinginum, og so kláraðu vit at halda á mál. Aftur hesa ferð eru vit í steypafinaluni, har mótstøðuliðið hesaferð verður VÍF. Eingin ivi er um, at vit tá skulu toga annað og betri spæl fram, um vit skulu hava gullið. Men vit bæði vóna og trúgva, at spælararnir klára at betra um avrikið til ta tíð.
So er spurningurin bara, um tað verður tvær ferðir Neistin á finaludegnum. Menninir hava truplan setning, tá teir taka móti StÍF í morgin. Strandingarnir vunnu fyrra dystin við fýra málum, men tað er nú ikki øll verðin í einum hondbóltsdysti, so øll blá hondbóltshjørtu hava allar góðar orsøkir til at fara niðan í høllina í morgin kl.15.00
Kyndil-Neistin 17-15 (10-7)
Neistin í finaluna við samanlgt 32-31
Málskjúttar hjá Neistanum: Marjun F. Danberg 11(6), Birita Jacobsen 1, Eir Berg 1, Nicoleta R. Hansen 1, Brynja Høj 1
Neistakvinnur knógvaðu Kyndli
04.02.2016
Í sera spennandi hálvfinalu í steypakappingini vann Neistin í gjár ta fyrru grannauppgerðina móti Kyndli. Dysturin endaði við 17-14 sigri til Neistakvinnur.
Eins og í teimum undanfarnu landskappingardystunum millum Neistan og Kyndil hetta kappingarárið, var sigurin fingin í hús við sterkari verju og góðum málmansspæli. Álopsspælið riggaði hinvegin ikki væl, og harafturat vórðu nógvir málmøguleikar brendir.
Kyndil legði bragdliga fyri og kom á odda 2-0. Hjá Neistanum gekst striltið at skora, og fyrsta málið kom ikki, fyrr enn 6 minuttir vóru spældir. Men so kom glið á hjá Neistanum, samstundis sum Kyndil hevði trupult við at skora.
Tá farið var til hálvleiks, var Neistin á odda 11-7, og líkt var til, at Neistakvinnur fóru at renna frá Kyndli. Men so varð ikki. Í 12 minuttir miðskeiðis í seinna hálvleiki fekk Neistin einki mál, og brádliga var leiðslan minkað niður í 1 mál. Tá 2 minuttir vóru eftir av dystinum, var støðan 15-14 til Neistan.
Neistakvinnur vardu manniliga og forðaðu Kyndli í at skora seinastu minuttirnar. Samstundis megnaði Neistin at skora 2 mál afturat, og kvinnurnar hava sostatt eina trímáls leiðslu undan seinnu hálvfinaluni, sum verður leygardagin.
Fyri Neistan gjørdu Lilja Mohr og Marjun Danberg 4 mál hvør, Eir Berg gjørdi 3 mál, Birita Jacobsen fekk 2 mál, og Jacklin Durhuus, Drós Ragnarsdóttir, Brynja Høj og Nicoleta Hansen skutu 1 mál í part.
Komu ov seint úr jólaferiu
03.01.2016
Í trý korter høvdu vit einki sum helst at siga í grannauppgerðini, men brádliga vaknaðu menninir, og so var um reppið, at stig vórðu bjargað úr vónleysari støðu
Orðið “jólaferia” er vælsaktans tað, sum best lýsir avrikið hjá okkara monnum fyrstu drúgvu løtuna av grannauppgerðini móti Kyndli.
Væl vita vit, at navnalistin hjá Kyndli telur størri nøvn enn tey á okkara lista, men hinvegin hava vit upp til fleiri ferðir prógvað, at sami navnalisti í sjálvum sær ikki nýtist at hava tað heilt nógva at siga.
Tá er týdningarmiklari, at menn standa saman sum eind, og at stríðsviljin altíð verður hildin í hásæti, men tað var nú so sum so við hesum fyrstu 45 minuttirnar ella so í dag.
Eina lítla løtu fylgdust liðini, men longu um miðjan fyrra hálvleik kom avgerandi løtan í dystinum. Tað vilja altíð koma løtur í einum dysti, har alt ikki gongst eftir vild. Stóra kynstrið í hesum løtum er at halda høvdið kalt, og at finna fram til onkran form fyri grundspæl, so rútman aftur kann koma inn á liðið.
Hetta gloymdu vit fullkomuliga seinna korterið av fyrra hálvleiki. Ferð eftir ferð varð bólturin tveittur burtur, tí menn ikki vóru nóg neyvir, ella tí tol ikki varð víst í álopspartinum, og frá 5-5 endaði hálvleikurin við 15-9 leiðslu til teir grønu.
Hetta gjørdi støðuna mest sum vónleysa, og í gott korter eftir steðgin vóru eingi tekin um broyting. Støðan var nú 23-14 til Kyndil, men brádliga ressaðust okkara við. Tað tóktist eisini, sum var orkan við at ganga undan hjá mótstøðumonnunum, og so kundu vit eta av leiðsluni.
Tað gjørdist til eina kapprenning móti klokkuni, men ólukkutíð gingu sekundini akkurát ov skjótt. Vit skoraðu átta mál á rað seinastu 13 minuttirnar, og sjálvandi iðra vit okkum um, at vit ikki onkra einstaka aðra ferð høvdu hepnið við okkum, so úrtøkan kundi verið eitt stig ella bæði tvey.
Tað tænir okkara monnum til rós, at vit soleiðis stríddu okkum aftur, tá alt annars sá púrasta vónleyst út. Men veruleikin er eisini, at vit fyrst og fremst kunnu takka okkum sjálvum fyri vónleysu støðuna. Tað kostaði ov nógv, tá vit undan steðginum mistu tamarhaldið á bæði okkum sjálvum og dystinum í drúgt korter.
Men vit kunnu altso væl og virðiliga brúka seinasta korterið av dystinum sum prógv fyri, at vit hava eitt lið, sum ikki gevur upp, hóast tað sær svart út. Verður tann hugburðurin galdandi komandi umførini, er eingin sum helst ivi um, at vit meira enn tí einu ferðina fara at arga onkran av teimum, sum stríðast um pláss í FM-finalunum. Og hvør veit, um vit ikki eins og í fjør kunnu gera eitt gott hál í steypakappingini.
Neistin-Kyndil 22-23 (9-15)
Málskjúttar hjá Neistanum: Rói Berg Hansen 9(3), Teis Horn Rasmussen 4, John í Innistovu 2, Jugoslav Djumic 2, Beinir Davidsen 2, Andras Joensen 1, Terji Mørk 1, Sjúrður Thomassen 1
Neistakvinnur staðfesta oddastøðuna
03.01.2016
Við sterkari verju og góðum málmansspæli eydnaðist tað í dag Neistakvinnum at vinna toppdystin móti Kyndli. Sigurin hevur við sær, at Neistin nú er 3 stig frammanfyri Kyndil, sum er á øðrum plássi í Hvonndeildini.
Álopsspælið var hinvegin einki at prála av í óvanliga málfátæka dystinum, sum endaði við 16-11 sigri til Neistan. Tað vóru nógvar tekniskar villur og brendir málmøguleikar í hópatali, og stórar partar av dystinum kláraðu hvørki Kyndil ella Neistin at fáa mál.
Tá góðir 10 minuttir vóru farnir av dystinum, var Kyndil á odda 5-3. Men seinastu 18 minuttirnar av fyrra hálvleiki megnaðu Kyndilskvinnur ikki at fáa bóltin framvið Fríðu Petersen, sum stóð sera væl í Neistamálinum. Tá dómararnir bríkslaðu fyri hálvleiki, tyktist Neistin at vera væl á veg móti enn einum sigri á grannunum. Hálvleiksstøðan var 10-5 til Neistan.
Men spenningur kom aftur í dystin í seinna hálvleiki, har Neistin ikki fekk nakað mál í knappliga eitt korter. Tá seinni hálvleikur var hálvrunnin, var leiðslan hjá Neistanum minkað niður í 2 mál. Neistakvinnur fótaðu sær kortini aftur seinastu 15 minuttirnar, samstundis sum Kyndil bara fekk 1 mál seinasta korterið, so endaliga støðan gjørdist 16-11.
Hetta er fyrstu ferð í hesum kappingarárinum, at eitt lið í Hvonndeildini bara hevur skorað 11 mál í einum dysti. Fýlast kann tí ikki á málmansavrikið og verjuspælið hjá Neistanum. Tað sama kann ikki sigast um álopsspælið, sum riggaði illa í dag.
Besti málskjútti hjá Neistanum var Marjun F. Danberg við 5 málum. Eir Berg og Nicoleta Hansen skutu 3 mál hvør, Jacklin Durhuus 2, og Lilja Mohr, Ása Dam á Neystabø og Brynja Høj gjørdu 1 mál í part.
Næsti landskappingardysturin hjá Neistakvinnunum verður móti botnliðnum VB sunnudagin 10. januar. Dysturin verður spældur í Vági.
Á odda í Hvonndeildini
20.12.2015
NEISTAKVINNUR AFTUR Á ODDA Í HVONNDEILDINI
Eftir sannførdandi sigur á Stjørnuni í dag, hava kvinnurnar hjá Neistanum aftur lagt seg á odda í fremstu deildini.
Neistakvinnurnar høvdu eina heldur trilvandi byrjan í dystinum í dag. Stjørnan fylgdi væl við meginpartin av fyrra hálvleiki, men seinastu minuttirnar fyri hálvleik eydnaðist tað Neistanum at leggja seg fram um við fimm málum.
Góða gongdin fyri hálvleiksstegðin helt fram, tá seinni hálvleiki byrjaði. Fyrstu minuttirnar av seinna hálvleiki økti Neistin leiðsluna til 17-8, og dysturin var at kalla longu avgjørdur.
Endaliga úrslitið gjørdist 30-19 til Neistakvinnur, sum sostatt eru fremstar í Hvonndeidlini, nú farið er í jólafrí.
Allir 11 útileikararnir á dómaraseðlinum hjá Neistanum komu á máltalvuna í dag. Besti málskjútti var Eir Berg við 10 málum. Drós Ragnarsdóttir, Jacklin Durhuus, Marjun Danberg og Ása Dam á Neystabø skutu 3 mál í part, Lilja Mohr og Birita Jacobsen fingu tvey mál, og Brynja Høj, Barbara Nólsoy, Nicoleta Hansen og Barbara Johannesen skutu eitt mál hvør.
Nú 11 av 20 dystum eru spældir í Hvonndeildini, er Neistin fremst við 19 stigum. Í hølunum á Neistanum er Kyndil við 18 stigum. VÍF er á triðja plássi við 14 stigum. StÍF og Stjørnan hava 6 stig, og aftast er VB við 3 stigum.
Næsti dystur á skránni hjá Neistakvinnum er toppdysturin móti Kyndli tann 3. januar 2016.
Neistakvinnur varðveita oddasessin
23.11.2015
Akkurát av stuttir
23.11.2015
Hóast nógva fráveru í mun til ideal-uppstillingina, so var tað bert svart óhepni, sum forðaði okkum í at vinna stig móti KÍF
Hvørki Tommy ella Djumic vóru tøkir til dystin í dag, og tí var tað ein rættiliga skerdur hópur, sum í dag tók ímóti KÍF.
Kollfirðingar eru í løtuni á finalukós, og fyrstu løtuna av dystinum lótu teir ikki nakran iva vera um, at teir ætlaðu sær stigini.
So líðandi stríddu okkara menn seg tó inn í dystin. Ikki minst spældi Nicholas Satchwell seg sera væl upp, og sum heild gjørdist talan um stórdyst fyri hansara viðkomandi.
Vit fingu aftur fatur á gestunum, og í álopsspælinum høvdu vit góða variatión, har vit bæði spældu breitt og skuta av bakkunum.
Seinni hálvleikur var ikki meira enn byrjaður, fyrr enn vit fingu ein ordans hvøkk. John í Innistovu, sum hevði verið eyðsýndur fyrra hálvleik, var skjótur at skora, men okkurt gekk galið í skotroyndini, og tað sá ikki serliga hugaligt út, tá pína í rygginum gjørdi, at hann als ikki fekk gingið. Vónandi verður hann skjótur á fótum aftur, so vit aftur sleppa at síggja framúr góða vongspælið, sum hann altíð borgar fyri.
Hetta fekk tó ikki okkara at falla í fátt. KÍF hevði mest sum alla tíðina munin, men teir sluppu ongantíð avstað. Stóð fast í álopinum, hevði Teis nøkur dundurskot at borðreiða við, og tá vit móti dystarenda komu upp á 21-20 var veruligur rómur í bláa veinginum av høllini.
Tað eydnaðist tíverri ikki at halda fast. Gestirnir funnu at enda onkran vegin inn um Nicholas, og tá vit tvær ferðir á rað framdu mistøk í álopspartinum, vóru vit aftur aftanfyri.
Vit høvdu ein seinasta møguleika at javna, men hetta eydnaðist ikki, og so máttu vit taka til takkar við, at tað “næstan” gekk.
Sjálvandi irriterandi, men samstundis hugaligt at síggja hugburðin, sum okkar menn sýndu. Ikki minst, tá hugsað verður um fráveruna av fleiri av sterkastu profilunum. Tað gav so øðrum monnum møguleika at traðka til, og tað gjørdu fleiri teirra framúr væl.
Neistin-KÍF 22-23 (11-12)
Málskjúttar hjá Neistanum: John í Innistovu 5, Andras Joensen 4, Teis Horn 4, Rói Berg Hansen 3, Terji Mørk 3(2), Herbjørn Lava 1, Torkil Hentze 1, Beinur Davidsen 1
Fleiri nýggj andlit í nevndini
09.11.2015
Eftir aðalfundin hjá Neistanum, hevur nevndin skipað seg soleiðis
- Súna Mørk, forkvinna
- Marin Augustinussen, næstforkvinna
- Barbara Høj, kassameistari
- Sylvia Berg Johansen, skrivari
- Andrea Heindriksdóttir, nevnarlimir
- Maria í Akrabyrgi, nevndarlimir
Tiltakslimir eru:
- Kristianna Mohr
- Jacobina Kjærbæk
Komandi dystir hjá bestu liðum felagsins:
04.11.2015
Komandi dystir hjá bestu liðum felagsins:
24.10.2015
Sunnudag 25.okt kl. 14.30 Stíf-Neisitin, Hvonn
Mikudagin 28.okt Kl. 20.00 Stíf-Neistin, FTZ
Truplir útidystir á skránni
09.10.2015
Bæði kvinnur og menn hava truplar útidystir á skránni um vikuskiftið
Leygardagin skulu kvinnurnar til Vágs, har VB altíð hevur ein sera sterkan heimaskansa. Higartil hevur VB bert spælt tann eina dystin í Hvonn-deildini, og hann varð taptur. Tí er einki at ivast í, at tær eru svangar eftir einum sigri.
Hinvegin eru okkara kvinnur ósigraðar higartil, og vónandi stendur tann veruleikin eisini við leygardagin.
Dysturin hjá kvinnunum byrjar kl.15.00, leygardagin.
Menninir skulu til Kollafjarðar, har KÍF tykist væl á veg til at líkjast liðnum, sum fyri tveimum árum síðani domineraði føroyskan hondbólt.
Heilt á mál eru kollfirðingarnir langt ífrá komnir, men nýggi venjarin tykist hava fingið spælararnar í røttu venjingina, og øll vita vit jú, at kollfirðingar altíð berjast til tað seinasta. So er at vóna, at okkara menn gera tað sama, og at nógvir áskoðarar taka ferðina gjøgnum tunnilin, so stuðulin verður av tí besta.
Dysturin hjá monnunum byrjar kl.16.00, sunnudagin
Góðan dyst!
Minihondbóltur hjá Neistanum
07.10.2015
Minihondbóltur hjá Neistanum byrjar mánadagin eftir heystfrítíðuna
Nú byrja vit skjótt aftur við minihondbóltinum hjá Neistanum
Minihondbóltur er fyri børn í aldrinum 2 til 6 ár, bæði gentir og dreingir
Venjingartímin í ár, er sum undanfarna ár, mánadag kl.17 til 18 í Skúlanum við Løgmannabreyt.
Fyrstu ferð vit hittast er mánadagin 19.oktober kl.17.00
Hjartaliga vælkomin!
Neistin
vit eru á Facebook
Fyrstu dystirnir
30.09.2015
Dupultsigur móti grannunum
29.09.2015
Bæði kvinnur og menn vunnu trivaligar sigrar, tá vit í gjár spældu dupultuppgerð móti grannunum úr Kyndli
Fyrst á skránni vóru kvinnurnar, og hóast Kyndil fekk tey bæði fyrstu málini, so var tað skjótt, at okkara vístu, hvar skápið skuldi standa.
Verjuparturin riggaði væl, og tá Kyndil ikki fekk spælt seg ígjøgnum, høvdu tær ikki so nógv onnur ráð at taka til. Og tá tær heldur ikki megnaðu at revsa okkum, tá vit gjørdu nakrar feilir í álopsspælinum, komu tær heldur ikki til løttu málini, sum so ofta avgera hondbóltsdystir.
Hjá okkum var spælið í løtum á heilt góðari leið. Vit vístu, at breiddin er í lagi, tá tá spælarar tora at taka ábyrgd, og tíbetur vóru tað fleiri, sum tordu hetta á degnum.
Eingin ivi er um, at tað enn eru nógvir lutir, sum kunnu betrast. Men hugburðurin var hesa ferð tann, sum vit eiga at kunna vænta og krevja frá okkara kvinnum, og tað í sjálvum sær kann bera langt.
Neistin-Kyndil 21-18 (11-7)
Málskjúttar hjá Neistanum: Ása á Neystabø 6, Eir Berg 5, Nicoleta R. Hansen 4, Marjun Danberg 3, Birita Jacobsen 2, Súsanna P. Nólsoy
Menninir vístu stórspæl
Hjá monnunum verður Kyndil aftur í ár roknað millum favorittarnar til pláss í FM-finaluni, men enn eina ferð prógvaðu okkara knassar, at í grannauppgerðini leggja vit ikki so nógv í, hvør er favorittur.
Frá fyrsta bríksli koyrdu vit avstað, og sum fyrri hálvleikur leið, tóktist talan veruliga at skula gerast um eyðmýking.
Eftir steðgin javnaði spælið seg nakað, men sigurin komn ongantíð í vanda, og so kundi hópurin stórliga fegnast um ein trivaligan sigur í eini fyri okkum serstakliga stuttligari grannauppgerð.
Neistin-Kyndil 32-25 (17-9)
Málskjúttar hjá Neistanum: Rói B. Hansen 8(1), Tommy Fletcher 6, Andras Joensen 3, Herbjørn Lava 3, Hjalti í Jákupsstovu 3, Jugoslav Djumic 3, John í Innistovu 2, Teis Horn 2, Rasmus Müller 1, Torkil Mørk 1
Sunnudagin 13. september bleiv spælt um Lionsbikarið.
13.09.2015
FTZ. : H71 - Neistin í Hoyvíkshøllinin
Ungdómsmennari hjá Neistanum
28.08.2015
Scott er sjálvur hondbóltspælari og hevur harafturat útbúgvin úr Danmark sum hondbóltsvenjari . Scott hevur eisini eitt tíðarskeið sjálvur spælt hondbólt í Danmark.
Scott fer m.a at leiða venjaratoymið í Neistanum, og saman við nevnd og venjarum skipa ungdómsarbeiði í felagnum. Eisini fer Scott at fylgja væl við, at tann einstaki leikarin fær tað røttu tillagaða hondbóltmenningina í tøttum samstarvi við ungdómsvenjararnar, og vera við til at leggja til rættis venjingar og servenjingar við leikarunum í felagnum.
Vit ynskja Scott hjartaliga vælkomnan í Neistan
Jakob skal hjálpa Flemming
20.08.2015
Tað er nú greitt, at tað verður Jakob Jónsson, sum skal hjálpa Flemming Raben og besta kvinnuliðnum hjá Neistanum.
Komandi vetur verður tað Flemming Raben, sum verður høvðusvenjari hjá kvinnunum. Nú er greitt, at tað verður Jacob Jónson sum verður hjálparvenjari hjá besta kvinnuliði Neistans. Liðleiðari hjá kvinnunum er Eirikur Magnussen.
Maningin á liðnum er nakað broytt í mun til undanfarna kappingarár. Milica Rankovic er farin av landinum, og Birita Wardum boðaði frá, at hon nú gavst, eftir at hon í vár tók ímóti FM-steypinum.
Hinvegin eru Marianna Holm Jacobsen, Ása á Neystabø og Unn Kragesteen fluttar aftur til Føroya, og tær verða ætlandi partur av liðnum, umframt at vit sjálvandi altíð vóna, at nakrar av ungu og evnaríku spælarum í felagnum fara at troka seg framat á besta liðnum.
Spennandi verður at fylgja við hvussu leikur ferð.
Vit ynskja leikarum, venjarum og hjálparfólkum vælkomin og ynskja tykkum góða eydnu
So fara vit í gongd aftur . . .
18.08.2015
. . . við hondbóltinum
Venjingarnar byrja aftur mánadagin 24. august
Nú summarferian er av, og skúlanir byrjaðir aftur, er tíðin eisini komin til, at allir Neistaleikarar finna sær hondbóltsskógvarnar fram.
LIMAGJALD
Vit vilja eisini heita á tykkum, um at gjalda limagjaldið beinanvegin.
Til ber at gjalda við gjaldskorti her á heimasíðuni. Leinkjurnar til teir einstøku aldursbólkarnar síggjast til høgru her á síðuni undir ”limagjald”
Vinarliga Nevndin


text:
Føroya Realkreditstovnur
Føroya Realkreditstovnur ella Realurin (upprunaliga Færøernes Realkreditinstitut) er føroyskur fíggjarstovnur, sum hevur sum endamál at veita lán við veð í fiskiførum, farmaskipum, flótandi eindum og førum í frálandsvinnu og fiskaaling við heimstaði í Føroyum.[1]. Realurin hevði í 2011 ein eginpening á 718 mió. kr., útlán á 723 mió. kr. , eina fíggjarstøðu á 1.013 mió. kr, og hevði hann 3 starvsfólk í starvi.[2]
Realurin var stovnaður av danska statinum við fígging frá Marshallhjálpini í 1955. Realurin varð yvirtikin av føroysku myndugleikum í 1998, og hevur síðani virkað undir føroyskari løgtingslóggávu.
Innihaldsyvirlit
SøganRætta
Longu í 1909 varð mál um at stovna kredittfelag tikið upp á Løgtingi, men væntandi lóggávu (tinglýsing og matrikulering) gjørdi, at tilgongdin steðgaði, hóast hjálp frá donskum myndugleikum.
Í 1945 var málið tikið uppaftur, og í samband við samráðingarnar um heimastýrisskipanina var í uppskotinum til heimastýrislóg tilsøgn givin frá donsku stjórnini um at hjálpa at seta á stovn eitt kredittfelag ("Kredittforening"). Sambært heimastýrislógini, ið varð samtykt í 1948, varð "kredittfeløg" føroyskt sermálsøki, og hóast nakrar royndir vóru gjørdar, steðgaði tilgongdin at stovna realkreditfelag í Føroyum aftur hesuferð.
Sum part av Marshall-hjálpini samtykti Fólkatingið lóg nr. 209 frá 7. juni 1952 om anvendelse af modydelsen af Det i henhold til det Europæiske genopbygningsprogram modtagne gaveydelser, ið m.a. heimilaði donsku stjórnini at lata 10 mió. kr. av Marshallhjálpini til føroysk endamál. Av hesum skuldi 2 mió. kr. latast sum grundfæ til eitt realkredittfelag í Føroyum, meðan restin skuldi lánast til føroyskt vinnulív, og skuldu rentur og avdráttir síðani fara til grundfæið í realkredittfelagnum. Fyri at uppfylla lógina var 21. august 1953 sett nevnd "med den opgave at overveje spørgsmålet i forbindelse med oprettelsen af et realkreditinstitut for Færøerne og fremsætte forslag til lov om oprettelse af et sådant institut". Í nevndina vóru valdir 16 limir, og gjørdist Viggo Kampmann formaður. Av teimum 16 fingu føroyingar 2 limir, Hákun Djurhuus, landsstýrismann, og Jóhann Djurhuus, skrivstovustjóra í landsstýrinum. Arbeiðssetningurin hjá nevndini segði onki um, hvat skuldi lánast út til, men valdi nevndin at avmarka seg til at ummæla realkredit til sethúsa- og skipafígging, umframt lán til kommunur og Løgtingið. Í álitinum frá nevndini, Betænkning angående oprettelse af et realkreditinstitut på Færøerne afgivet af det af statsministeriet den 21. august 1953 nedsatte udvalg, ið var útgivið í 1954, varð niðurstøðan, at realkredittstovnurin, ið skuldi hava heitið Færøernes Realkreditinstitut skuldi avmarka seg til lán við veð í fiskiskipum, men at tað seinni kundi verða ynskiligt við lóg at víðka virksemi til onnur endamál seinni. Við støði í álitinum samtykti Fólkatingið 12. mars 1955 Lov om Færøernes Realkreditinstitut.
Grundarfæið á 2. mió. kr. plus rentur og avdráttir av hinum 8 mió. kr. munaði ov lítið, og tí fekk stovnurin ymsa aðra fígging, bæði við og uttan veðhald frá donskum myndugleikum. Seinasta veðhaldið frá danska statinum til Realin var 300 mió. kr. gekk út 31. mars 1994.
Tann 10. juni 1998 varð avtala gjørd millum landsstýrið og donsku stjórnina fyri at enda tað sonevndu Bankakreppuna millum londini. Í avtaluna var m.a. semja gjørd um, at føroyskir skuldu yvirtaka rættin, ið danski staturin hevði yvir fyri Realinum. Tí var fólkatingslógin um Realin avtikin, og nýggj løgtingslóg, Løgtingslóg nr. 75 frá 5. november 1998 um Føroya Realkreditstovn, varð samtykt av løgtinginum. Realurin hevur tí ikki longur nakað tilknýti til danska statin.[3]
Skipan av RealinumRætta
Realurin er stýrdur av eini stjórn, hvørs tríggir limir verða tilnevndir av landsstýrinum fyri eitt 5 ára tíðarskeið hvørja ferð. Stjórnin kann seta undirstjóra og metingarmenn. Eisini hevur Realurin eitt umboðsráð við 8 limum, ið verða tilnevndir fyri 4 ár í senn. í umboðsráðnum sita 2 umboð fyri landsstýri, 2 fyri skuldararnar hjá Realinum, 2 fyri Føroya Reiðarafelag, meðan Føroya Fiskimannafelag, Føroya Skipara- og Navigatørfelag og Føroya Maskinmeistarafelag saman velja 2 limir í umboðsráðið.[4] Í løtunu (2012) eru limirnir í stjórnini Óli E. Heinesen, Virgar Dahl og Ulla Svarrer Wang. Undirstjóri er Leivur D. Michelsen[5].
Nevnast kann, at Atli Dam, fleirfaldur løgmaður Føroya, var varastjóri í Realinum frá 1981 - 1985 og frá januar 1989.
LógargrundarlagRætta
- Lov nr. 60 af 12. marts 1955 om Færøernes Realkreditinstitut - uppruna (fólkatings-)lógin. Er avtikin.
- Lov om statsgaranti for obligationslån optaget af Færøernes Realkreditinstitut - lóg, ið heimilaði danska statinum at veðhalda fyri lán hjá Realinum. Lógin er ikki longur virkin.
- Løgtingslóg nr. 75 frá 5. november 1998 um Føroya Realkreditstovn við seinni broytingum - galdandi lóg um Realin.
SlóðirRætta
- www.realurin.fo - heimasíðan hjá Realinum


text:
Orð og lag: Páll Oddur Lamain Rubeksen
Ein maður situr inni í mínum køki,
og drekkur av mínum mjólkapakka.
Eitt breyð í hondini hjá sær,
og munnin fullan av molum.
Kløkkur setist hann við mítt borð,
og trívur síðan í síni orð.
Tað var nú gott, at hurðin stóð opin hjá tær.
Fyri einari viku síðan rýmdi daman frá mær.
Og kaldur og svangur streyk eg aftur og fram.
Tað var nú gott, at eg teg fann.
Ein bøssa mást tú ikki halda meg vera.
Við skótunum eg plagdi at marsjera.
Hví fert tú ikki yvir til grannan,
drep hann og sig, at tú fann hann.
So fær tú bæði hús og bil hjá honum,
eitt nýtt lív og eina rúgvu av konum.
Tað fari eg at gera. Kann eg lána knívin frá tær?
Eg fari at hevna meg, tí at daman rýmdi frá mær.
Og so kann eg koma at vitja teg, tá eg vil.
Eg skal passa uppá hundin, og vaska tín bil.
Hvar skal eg fara?
Niðan í hagan, har seyðurin stútar meg?
Upp í luftina, har fuglurin pikkar meg?
Niður í sjógvin, har fiskurin etur meg?
Nei, nei, nei, nei, nei
Eg verði her ein dag aftrat.
Nú stendur hann har og bankar uppá.
Grannin kemur út, men hvat hendir tá.
Hann fer inn og spyr, um hann kann lána ein ost.
Gaman í, men so sker hann grannan á háls.
Amputerar bein og armar frá kroppi,
setur seg niður. Hattar var væl sloppið.
Nú fari eg at steikja hjernan á pannuni hjá tær.
Eg havi einki etið, síðan daman fór frá mær.
Og so fari eg í bað við kropp og beinum.
Eg skal piða tey sundur, meðan eg puli teimum.
Grannin hjá tær kemur altíð eftir mær
Grannin hjá tær kemur altíð eftir mær
Grannin hjá tær kemur altíð eftir mær
Grannin hjá tær kemur altíð eftir mær


text:
Eitt undantak í Norðurlondum
Samstundis sum vit fingu yngstu kvinnuna nakrantíð valda í Løgtingið,Hervør Pálsdóttur fyri Tjóðveldi, er aldurs- og kynsbýtið i nývaldað løgtinginum sera einstáttað. 8 kvinnur og 25 menn. 24 % kvinnur og 76 % menn. Eitt kynsbýti, sum vit síggja í londum, sum vit vanliga ikki samanbera okkum við, lond so sum Somalia, Slovenia og Armenia og eisini Kina.
Teir tríggir flokkarnir, Fólkaflokkurin, Sambandsflokkurin og Javnaðarflokkurin fingu eitt kvinnuligt umboð. Tjóðveldi fimm. Sjálvstýri, Framsókn og Miðflokkurin fingu einki kvinnuligt umboð, eisini hóast Miðflokkurin og Framsókn vóru millum teir flokkarnar, sum høvdu javnast uppstilling í mun til kyn á listanum.
Kvinnur og menn velja menn, uttan tjóðveldismenn, teir velja kvinnur. Men Tjóðveldi er eitt undantak, tí valið er ein staðfesting av, at bæði kvinnur og menn velja menn. Hóast flestar kvinnur í Tjóðveldinum, var tað nýggja grøna valevnið hjá Javnaðarflokkinum, Ingilín D. Strøm, sum var tann kvinnan, sum fekk flestar atkvøður. Ingilín , sum stillaði upp fyri fyrstu ferð, fekk 543 atkvøður. Frammanfyri hana vóru 10 menn. Ímillum tey 30 valevnini, sum savnað fingu flest atkvøður vóru 9 kvinnur. Ein góður triðingur.
Eitt undantak í Norðurlondum
Meðan okkara grannalond hava framgongd á javnstøðuøkinum, eisini í mun til umboðan í politikki, so ganga vit aftur 6 prosentstig. Meðan okkara grannalond eru undangongulond á javnstøðuøkinum, grulva vit í Føroym langt aftanfyri. Hetta er harmiligt á nógvum økjum. Og vit mugu gera tað ødrvísi. Vit mugu gera tað betri. Tí umboðan ávirkar okkum beinleiðis og óbeinleiðis. Vit vilja vera ein moderna tjóð, vit vilja tekkjast okkara ungdómi, vit vilja, at fólk støðast, og at fólk flyta heim. Vit vilja, at øll kenna seg umboðað í lóggevandi valdinum. Vit vilja, at røddin hjá ungu kvinnuni, eldri kvinnuni, arbeiðandi kvinnuni, akademikara kvinnuni, Tórshavn- útjaðara og útlendsku kvinnuni verður hoyrd. Tað vilja vit uttan mun til poliskan lit og sannføring annars, tí har, kvinnur og menn saman støðast, blómar samfelagið.


text:
Sjeikurin var blivin harðligur
Tað byrjaði í tí smáa. Eitt ljótt orð. Eitt í so harðligt skump. Áðrenn hon visti av tí, stóð hon í einum fullmentum harðligum parlagi. Hann dragsaði hana gjøgnum alla íbúðina. Rópti ófantalig ting eftir henni. Sparkaði hana. Hon hevði bara vant seg við at dekka tey bláu merkini til við make-up.
Vár er 21 ára gomul, tá hon noyðist at sannkenna, at hon er í einum harðligum parlagi. Hon og sjeikurin hava tveir synir saman. Annar er trý ár, og hin er hálvanannan mánað.
- Hann brúkti bara orðið pápi sum eitt heiti, hann kundi vísa fram. Hann reypaði altíð um synirnar hjá okkum. Uttanifrá tyktiskt hann sum verðins besti pápi. Men hann gjørdi ongantíð sítt fyri at liva upp til ábyrgdina, sigur Vár.
Vár og sjeikurin fóru frá hvørjum øðrum. Men stutt aftaná fann hon útav, at hon var uppá vegin.
- Eg var komin 8 vikur. Eg visti ikki, hvat eg skuldi gera.
Vár var flutt í kjallaran hjá beiggja sínum við báðum synunum. Hon var illa fyri sálarliga.
- Hann helt ongantíð avtalur. Hann avlýsti altíð í síðstu løtu. Syninir høvdu gjørt seg klárar og gleddu seg at síggja pápa sín. So ringdi telefonin. Og eg visti, at eg aftur í dag mátti skuffa teir og siga: ”pápi má tíverri avlýsa í dag”.
Vár mátti siga við fyrrverandi sjeikin, at hon var við barn. Hann bað hana fara til helvitis og fáa abort.
EINGIN RØTT AVGERÐ
Vár var hundrað prosent ímóti abort, áðrenn hon sjálv endaði í truplu støðuni. Vár kundi ikki tosa við mammu sína, tí hon var ógvuliga nógv ímóti abort.
- Hon heldur ikki eingongd, at neyðtøka er ein nóg góð grund.
Hetta gjørdi, at tað var øgiliga einsamalt at taka avgerðina.
- Fyrsti tankin hjá mær var, at eg vildi hava barnið. Men eg var so illa fyri sálarliga, at eg var bangin fyri, at eg ikki fór at klára at geva barninum ordiligar umstøður. Eg var akkurát sloppin frá sjeikinum. Eg vildi sleppa í skúla og fáa eina góða útbúgving, so eg kundi bjóða teimum báðum børnum, sum eg longu hevði, nakað ordiligt. Eg var bangin fyri, at eg fór at knekka undir pressinum og síðani missa øll trý børnini. Eg mátti velja teir syninar, eg longu hevði, framum.
- Tá ið eg tók avgerðina, var eg einsamøll heima. Eg græt so illa. Eg var ræðuliga bangin fyri at angra tað. Men samstundis var eg ræðslusligin fyri at fáa barnið og ikki klára at taka mær av tí.
- Tað er lætt hjá teimum, sum ikki sjálvi standi í støðuni, at siga: ”tvætl í teg, tú skalt bara...”.
Har er eingin manual. Eingin røtt ella skeiv avgerð. Har vóru fyrimunir og vansar, óansæð hvat eg gjørdi. Og meðan man skal taka avgerðina, veksur barnið í búkinum.
FØLDI, AT LÆKNIN HEVÐI OKKURT ÍMÓTI SÆR
Vár fór fyrst til sín komunulækna og bað um at fáa abort. Síðani varð hon sent til gynekolog, har hon varð skannað.
- Tá ið eg var hjá læknanum, føldist tað sum um, at hann hevði okkurt ímóti mær. Tað var ræðuliga óbehagiligt. Eg hevði faktiskt væntað, at eg fór at fáa eitt nei. Men eg fekk eitt ja.
Abortin fór fram undir fullari narkosu, og fostrið varð skavað út.
- Eftir viðgerðina bløddi eg í nakrar vikur. Akkurát sum eftir einari vanligari føðing. Hesar vikurnar verður man alla somlu tíðina mintur á, hvat er hent. So kemur ivin. "Gjørdi eg nú rætt?"
HUGSAR OFTA UM TAÐ
1 ár er liðið, síðani Vár fekk abort, men hon hugsar enn ofta um tað. Hvørja ferð eg hyggi at einari familjumynd av mær og mínum børnum, hugsi eg: ”Har kundi verið ein afturat”.
Besta vinkonan hjá Vár hevði termin tveir dagar eftir, at Vár var sett at eiga. Børnini høvdu verið javngomul. "Eg samanlíkni ofta við sonin hjá henni. Um vit eru boðin í barnaføðingardag hjá henni, so hugsi eg: ”Ná, í dag hevði mín verið eitt ár”.
- Hon veit ikki av tí. Eg vil ikki taka gleðina frá henni. So eg má halda tær kenslurnar fyri meg sjálva.
Gentan í greini eitur ikki veruliga Vár. Hon hevur ynskt at vera dulnevnd.